Bakıda “Qarşısı alına bilinən görmə qabiliyyətinin itirilməsi ilə mübarizə” kampaniyasının toplantısı keçirilib - Report.az\nBakıda “Qarşısı alına bilinən görmə qabiliyyətinin itirilməsi ilə mübarizə” kampaniyasının toplantısı keçirilib\n2 İyun, 2016 19:39\nBakı. 2 iyun. REPORT.AZ/ Bakıda Afrika ölkələrində həyata keçirilən “Qarşısı alına bilinən görmə qabiliyyətinin itirilməsi ilə mübarizə” kampaniyasının toplantısı keçirilib.\nXİN-in mətbuat xidmətindən “Report”a verilən məlumata görə, tədbir Azərbaycan Respublikası Xarici İşlər Nazirliyinin Beynəlxalq İnkişafa Yardım Agentliyi (AIDA) xətti ilə may 31 və iyunun 1-də baş tutub.\nToplantıda İslam İnkişaf Bankı, Misirin İnkişaf naminə Tərəfdaşlıq üzrə Agentliyi (EAPD), eləcə də Nadi Al-Basar (Tunis), İnsani Yardım Vəqfi (Türkiyə), Görmə Qabiliyyətinin İtirilməsinin Qarşısının Alınması üzrə Birlik (PBU, Səudiyyə Ərəbistanı) kimi oftalmologiya sahəsində ixtisaslaşan qeyri-hökumət təşkilatları və kampaniyanın keçirildiyi ölkələr üzrə milli ələqələndiricilər iştirak ediblər.\nGörüşün məqsədi kampaniya zamanı 2009-2015-ci illər ərzində əldə olunmuş nəticələr, qarşıda duran vəzifələr, kampaniya çərçivəsində əməkdaşlıq əlaqələrinin genişləndirilməsi, eləcə də cari ilin yanvarında kampaniyanın ikinci mərhələsinə hazırlıq üzrə Rabat şəhərində keçirilmiş ilkin görüşdə irəli sürülmüş təkliflər üzrə müzakirələrin aparılması olub.\nGörüş zamanı “Qarşısı alına biliən görmə qabiliyyətinin itirilməsi ilə mübarizə” kampaniyasının birinci mərhələsinin yekun nəticələri təqdim edilərək bildirildi ki, Benin, Burkina Faso, Çad, Cibuti, Kamerun, Kot-d’İvuar, Qvineya, Liviya, Mozambik, Mali və Nigerdə keçirilən aksiyalar çərçivəsində ümumilikdə 244.197 nəfər insanın gözü müayinə edilib, 49 486 nəfər görmə qabiliyyətini tam və ya qismən itirmiş insan ödənişsiz əsasda həyata keçirilmiş katarakt əməliyyatları nəticəsində öz sağlamlığına qovuşub. Eyni zamanda, kampaniya çərçivəsində 177 yerli həkimin peşəkar səviyyəsinin yüksəldilməsi məqsədilə müvafiq təlimlər keçirilib. Ümumilikdə kampaniya uğurlu hesab edilib və kampaniyanın növbəti 5 ildə keçiriləcək ikinci mərəhələsinin konkret istiqamətləri üzrə razılığa gəlinib.\nBakıya səfər əsnasında qonaqlar sözügedən kampaniyada fəal iştirak edən Akademik Zərifə Əliyeva adına Milli Oftalmologiya Mərkəzi ilə tanış olublar.\nAİDA İslam Əməkdaşlıq Təşkilatına üzv olan bir sıra Afrika ölkələrində həyata keçirilən “Qarşısı alına bilən görmə qabiliyyətinin itirilməsi ilə mübarizə” kampaniyasına 2012-ci ildən qoşulub və hazırda İslam İnkişaf Bankının bu proqram üzrə strateji tərəfdaşıdır.\nİslam İnkişaf Bankının nümayəndələri həmçinin səfər zamanı Mərkəzi Klinik Xəstəxanada, “ASAN xidmət” mərkəzində, Azərbaycan Dövlət Neft və Sənaye Universitetində görüşlər keçirib və sözügedən qurumlarla AİDA-nın dəstəyi ilə əməkdaşlıq imkanlarını müzakirə ediblər.


Vaksin pasportlarımız iki dildə yazılsın\n20 avqust, 2021 [14:34]\nAzərbaycanda verilən vaksin pasportlarının yalnız ana dilimizdə olması xaricə gedərkən müəyyən çətinliklər yaradır. Avropa İttifaqı iyulun 1-dən xüsusi rəqəmsal kovid pasportunun tətbiqinə başlayıb. Lakin bizim pasportların bu sistemə aidiyyatı yoxdur.\nAzərbaycanın kovid pasportları ilə xaricdə olmuş bir neçə soydaşımız bildirir ki, bizim pasportların yalnız ana dilimizdə yazılması xaricdə anlaşılmazlıqlarla qarşılanır. Bəzi klinikalar var ki, gedəcəyin ölkədən asılı olaraq bu pasportları ingilis və ya rus dili variantlarında təqdim edir.\nElə bunun özü saxta vaksin pasportlarının yaranmasına səbəb ola bilər. Standart qaydalar olmalıdır. Necə ki, ana dilində buraxılmış məlum, standart pasport var. Onun üzərində ingilis dilində tərcümə də yerləşdirmək olar və bu yalnız xaricə gedənlər üçün olmamalıdır. Madam ki, pandemiya elan edilib, bu qlobal problemdir, vaksinasiya vacibdir, deməli vaksin pasportlarının tərtibi zamanı bu məqam diqqətə alınmalıdır. Hərçənd bir çox xarici ölkələrdə vaksin pasportlarımıza baxmayaraq gediş və gəliş zamanı testlər tələb olunur. Ən sərt qaydaları qoyanlar da özümüzük.


Müəllim rüşvət üstə yaxalanıb\nİMüəllim rüşvət alıb\nLənkəran Dövlət Humanitar Kollecinin müəllimi digər vəzifəli şəxsləri ilə əlbir olaraq tələbələrin hər birindən dövlət imtahanında qiymət yazılması üçün 150 manat məbləğində pul alıb.\nLənkəran Dövlət Humanitar Kollecində rüşvətxorluq\nfaktları aşkar edilib.\nAzərbaycan Baş Prokurorunun mətbuat xidmətinin məlumatına görə, Təhsil Nazirliyinin Lənkəran Dövlət Humanitar Kollecinin “İbtidai təhsil” fakültəsinin əyani şöbəsinin müəllimi Mailə Əliyeva kollecin digər vəzifəli şəxsləri ilə əlbir olaraq 4b qrupunun tələbələrinin hər birindən dövlət imtahanında qiymət yazılması üçün 150 manat məbləğində pul alıb.\nM.Əliyeva həmin məqsədlə tələbələrdən ümumilikdə 3.530 manat məbləğində pul alıb.\nBundan başqa araşdırma zamanı kollecdə tədris proqramlarının əsas etibarı ilə yerinə yetirilmədiyi, ixtisaslı kadrların hazırlanmasının formal xarakter daşıdığı, keyfiyyətsiz tədrisin nəticəsi olaraq tələbələrin zəruri biliklərə yiyələnməməsi, imtahanlarda qiymətləndirmənin meyarı kimi biliyin deyil, pulun və digər vasitələrin əsas götürülməsi kimi negativ hallara yol verildiyi aşkar edilib.


“Binə” Ticarət Mərkəzində baş vermiş qətldə təqsirləndirilən şəxs bəraət alıb » Butov.az\nTarix : 12-06-2017, 12:19\nBakı Ağır Cinayətlər Məhkəməsində 2011-ci ildə qətl törətməkdə təqsirləndirilən və 5 il axtarışda olmuş 1965-ci il təvəllüdlü Zakir İbayevin cinayət işi üzrə məhkəmə iclası başa çatıb.\nButov.az-ın "Report"-a istinadən məlumatına görə, hakim Eldar Mikayılovun sədrliyi ilə keçirilən prosesdə hökm oxunub.\nMəhkəmənin hökmü ilə Z.İbayevə ittiham olunduğu maddələr sübuta yetirilməyib və ona bəraət verilib. Z.İbayev məhkəmə zalından azadlığa buraxılıb.\nQeyd edək ki, Z.İbayev 2016-ci ilin noyabrında saxlanılıb. O, Cinayət Məcəlləsinin (CM) üç maddəsi ilə axtarışda olub. Z.İbayev Daxili İşlər Nazirliyinin (DİN) Baş Cinayət Axtarış İdarəsi və Azərbaycan DİN-in Gürcüstan Respublikasındakı nümayəndəliyinin birgə keçirdikləri əməliyyat axtarış tədbirləri nəticəsində Gürcüstan dövlət sərhədini keçərkən saxlanılıb.\nOnun barəsində həbs qətimkan tədbiri seçilərkən müəyyən edilib ki, Z.İbayev 2011-ci ilin dekabrın 16-dan Azərbaycan Respublikası CM-nin 120-ci (qəsdən adam öldürmə), 181 (quldurluq) və 228-ci (qanunsuz silah gəzdirmə) maddəsi ilə axtarışda olub.\nOnu da əlavə edək ki, Z.İbayevin tanışı Arzuman Bəşirov 2011-ci il iyulun 14-də “Binə” Ticarət Mərkəzindəki valyutadəyişmə məntəqələrindən birinə silahlı basqın edərək, oranın işçisi Əli Əliyevə odlu silahdan atəş açaraq, onu qətlə yetirib və məntəqəyə məxsus 16 min manatı götürüb hadisə yerindən qaçıb.\nBakı şəhər Baş Polis İdarəsi və Qaradağ Rayon Polis İdarəsinin əməkdaşlarının birgə keçirdikləri əməliyyat-axtarış tədbirləri nəticəsində bir neçə gündən sonra cinayəti törətmiş, Lökbatan qəsəbəsində kirayədə yaşayan A.Bəşirov tutulub. O, dindirmə zamanı törətdiyi cinayəti etiraf edib və tapançanı tanışı Z.İbayevdən 3 min manata aldığını deyib. Xırdalan şəhərində yaşayan Z.İbayevin evinə baxış keçirilərkən A.Bəşirovun cinayət zamanı istifadə etdiyi “Steçkin” markalı, darağında 17 patronu olan tapança aşkarlanıb, maddi sübut kimi götürülüb. Bakı Ağır Cinayətlər Məhkəməsinin hökmü ilə A.Bəşirov 15 il müddətinə azadlıqdan məhrum edilib.\nDaha sonra Z.İbayev də bu cinayəti törətməkdə təqsirli bilinib və onun barəsində axtarışa verilib.\nZamiq Paşayev 85 manat oğurladı, 9 il cəza aldı


Yaratmaq amalı Sahil Tahirli yazır\n14 Sentyabr 2017 11:07 | 1 906\nNaxçıvan televiziyasının videoarxivində diqqətimi 25 il əvvəl şəhərin Təbriz küçəsində lentə alınmış kadrlar cəlb edir. Ətrafdakı hər kəs ürək ağrısı və hiddətlə deyilən sözlərə diqqət kəsilib:\n“Cinayət edirsiz, vallah, cinayət edirsiz! Tarix sizi bağışlamayacaq. Bax, o abidəni tikənlərə (əli ilə Zaviyyə-mədrəsə binasını göstərir) min il sonra da rəhmət oxuyacaqlar. Siz isə qırıb-dağıdır, məhv edirsiniz”.\nBu, ulu öndər Heydər Əliyevin Təbriz otelinin qarşısındakı ağacları kəsib doğrayanlara qarşı ciddi etirazı, böyük mənəvi qınağı idi. O zaman Heydər Əliyev Moskvadan Naxçıvana yenicə gəlmişdi. Sadə həyat sürür və hələ heç bir siyasi vəzifə daşımırdı...\nGəmi batmağa başlayanda onu birinci siçanlar tərk edir...Əsl kapitanlar isə gəmini buraxmır, onu bütün təlatümlərdən xilas edib sahilə çıxarırlar\nBu, həmin Naxçıvan idi. Ötən əsrin 90-cı illərində batan gəmini xatırladan Naxçıvan. Ağır blokada, işğal təhlükəsi, çörək və enerji imtahanları sanki hər şeyi donduraraq iflic etmişdi. Hər şeyə rağmən ürəklər azadlıq, müstəqillik eşqi ilə alovlanırdı.\nHəmin vaxt hamı bir daha dahi rəhbər Heydər Əliyevin ətrafında sıx birləşərək işğal və məhvdən xilas olan Naxçıvan əhalisinin cəsarətinin, qətiyyətinin, yurd və vətən sevgisinin, üçrəngli bayrağı yenidən dalğalandırmaq əzminin şahidinə çevrildi, bunu əyani şəkildə gördü. Görmək demişkən, o zaman Naxçıvan gəmisini “buranın gələcəyi yoxdur”, - deyib tərk edənləri də az görmədik. Həmin adamların bir qismi sonradan Naxçıvanda aparılan uğurlu islahatlara ağız büzən, “pultu” başqalarının əlində olan sayt və qəzet redaktorları, sifarişli müxbirlər qiyafəsində zühur etdilər. Elə indi olduğu kimi, o vaxt da bu diyar barədə böhtan yazan, antitəbliğat aparanlar tez-tez gözə dəyirdilər. Onların dəyirmanına su tökən “Qara qutular” isə ara-bərədə var-gər edirdilər...\nAmma ulu öndər Heydər Əliyev istiqməti düz müəyyənləşdirmiş, gediləcək yolu böyük ustalıq və dəqiqliklə seçmişdi. Bu yol yeganə və alternativi olmayan ən düzgün yol idi. Ona görə də bu yol Naxçıvanı da, Azərbaycanı da xoş günlərə gətirib çıxaracaqdı. Milli liderin vətənimizin gələcəyi və inkişafı naminə ən müdrik qərarlarından biri də, heç şübhəsiz, Naxçıvanın gələcəyini, inkişaf və çiçəklənməsini özünün dövlətçilik məktəbində yetişərək formalaşan hörmətli Vasif Talıbovda görməsi oldu.\nBəzən elə danışacaqsan ki, hamı susacaq...Bəzən elə susasacaqsan ki, heç kim danışmağa cəsarət etməyəcək\nBu, həmişə belə olub. Kimi danışıb, kimi qulaq asıb, kimi isə “Allahdan buyruq, ağzıma quyruq”,- deyib. Amma həmişə bu mübarizədə real, konkret iş görənlər, özünü xalqı və vətəninə fəda edənlər qazanıb. Obrazlı desək, axşamdan oduna gedənlər hər zaman çox olub. Amma sübh tezdən çox az adam meşəyə yollanıb.\nBudur, ötən 20-25 ildə Naxçıvanda keçilən yol hamımızın həyatını işıqlandırır. Müasirləşən kənd və şəhərlər, enerji və ərzaq təhlükəsizliyi, yeni yollar, məktəblər, elm mərkəzləri, səhiyyə və sağlamlıq şəbəkələri, informasiya-kommunikasiya texnologiyaları, bilikli və vətənpərvər gənclik bizim sərvətimizə çevrildi. Yüzlərlə tarixi abidəyə ikinci həyat verildi, milli-mədəni dəyərlərimiz özümüzə qaytarıldı. Qısası, Naxçıvanda bir gün, bir saat belə boşa verilmədi. Narahat gecələr, əzab-əziyyətli gündüzlər bu qədim diyarı dünyanın bəzəyinə çevirdi.\nUzağa getmirəm, gəlin, son iki həftədə Naxçıvanda Ali Məclis Sədrinin iştirakı ilə baş verənlərə qısa nəzər salaq:\n1. Ali Məclisin Sədri “Oxunması zəruri olan kitablar” haqqında Sərəncam imzaladı;\n2. Standartlaşdırma, Meteorologiya və Patent üzrə Dövlət Komitəsinin yeni binası istifadəyə verildi;\n3. Payız-qış mövsümünə hazırlıqla bağlı müşavirə keçirildi;\n4. Ekologiya və Təbii Sərvətlər Nazirliyinin Geoloji Kəşfiyyat və Axtarış İdarəsi üçün yeni kompleksin açılışı oldu;\n5. 2 meqavatlıq Günəş Elektrik Stansiyası fəaliyyətə başladı;\n6. “İstedad XXI əsr” hazırlıq kursları üçün yeni tədris binası açıldı;\n7. Naxçıvan Avtoservis yenidənqurmadan sonra fəaliyyətə başladı;\n8. Ali Məclisin Sədri Naxçıvanda Duz muzeyinin yaradılması barədə Sərəncam imzaladı.\nFikrimcə, əlavə və geniş şərhə ehtiyac yoxdu. Amma bir-iki məqama toxunmadan keçmək olmaz.\n“Oxunması zəruri olan kitablar” haqqında sərəncam nəinki ölkə, hətta dünya miqyasında böyük təqdir və maraqla qarşılandı. Yekdil fikir bu idi: Bu Sərəncam Ali Məclis Sədrinin kitaba yenidən qayıdışla bağlı çağırışıdır.\nSərəncamın məğzi budur ki, gənclərin vətənpərvər, milli ruhlu, geniş dünyagörüşlü yetişdirilməsində mühüm vasitə olan 30 kitabın oxunması onlara tövsiyyə olunub və aid orqanlara bununla bağlı tapşırıqlar verilib. Üstəlik, tövsiyyə olunan əsərlər Azərbaycan və dünya ədəbiyyatının ən dəyərli nümunələridir.\nBəli, öyrənməkdən, oxumaqdan gözəl nə ola bilər ki?! Bu, əslində Peyğəmbərimizin “Beşikdən qəbr evinə kimi oxuyun” kəlamı ilə səsləşən mütərəqqi bir addımdır. Amma baxın, yuxarıda barələrində qısa bəhs etdiyim antinaxçıvan şəbəkəsi bu cür əhəmiyyətli bir addıma özünün “sarı” qəzet və saytlarında don geyindirməyə çalışdı. Təriflənəsi bir şeyi olmayanda öz bədbəxtliyi ilə öyünənlər kimi,Sərəncamın məğzin, mahiyyətin anlamadan ağızlarına nə gəldi yazıb-pozdular. Hətta, bunu oxuculara təzyiq kimi qələmə verənlər də oldu(!). Əslində belələrinə obyektivlik, qərəzsizlik, jurnalist etikası və düşüncəsi aşılamağın yetkinlik yaşına çatan erkək pişiyə ədəb-ərkan öyrətməkdən daha çətin olduğunu bilirəm. Ona görə də nəsə yazıb cavab vermədim, hadisələrin gedişatını gözlədim. Çünki Balzak da vaxtilə yazırdı ki, “İnsan öz əqidəsini elan kimi divardan asmamalıdır”. Yəni hər kəsin əqidəsi, əslində onun layiqli əməli, işi ilə uzlaşmalıdı. Lakin bunlar öz əqidəsizliklərini bütün aləmə elə car çəkdilər ki, nəticədə ictimaiyyət də layiq olduqları “qiyməti” verdi, paylarını alıb oturdular.Ölkə mediasında isə kəsərli söz sahibi olan həmkarlarımız susmadılar:\n“Əla! Çox sevindim. Muxtar Respublikanın rəhbəri yaxşı bilir ki, bizi işıqlı yerlərə zorla itələmək lazımdı. Yoxsa özbaşına buraxsan saqqal buraxıb şalvar gödəltməkdən, qadınları qara çadraya bürüməkdən, min ilin ölüsü üçün baş yarmaqdan, yaxud çayxanalarda domino oynamaqdan başqa bir şey eləməyəcəyik. Ancaq hörmətli Vasif müəllimin təklif elədiyi kitablardan oxuyan əhali mütaliəyə alışaraq başqa kitablar da axtaracaqlarına əminəm.\nEşq olsun ona!..”\n“Əvvəlcə onu deyim ki, Vasif Talıbovun bu gözəl adımını xüsusi təqdir və sevinclə qarşılayıram. Onun bu addımı daim mahiyyətsiz açıqlamaları, addımları ilə gündəmə gələn bəzi millət vəkillərinə, siyasilərə dərs olsun. Ümumiyyətlə, universitetlərdə də bu məcburiyyət tətbiq olunmalıdır. Çünki mütaliəli cəmiyyət cinayətdən, vəhşilikdən uzaq olur və ailəsinə, ölkəsinə, dünyaya faydalı fərd kimi yetişir.\nSiyahı məsələsinə gəldikdə isə burada çox möhtəşəm əsərlər var. Xüsusən, Azərbaycan və dünya ədəbiyyatının şedevrlərini siyahıda görmək məndə bu əsərləri yenidən oxumağa həvəs yaratdı. Son illər ədəbiyyat adına atılmış ən gözəl addımlardan biridir. Əslində, bu cür qərarların verilməsi təbiidir, ancaq nadir hallarda gördüyümüz üçün bizdə "mifik olay" təsiri yaradır. Naxçıvandakı gəncliyi təbrik edərək, VasifTalıbova təşəkkür edirəm”.\nHansıki elə təxminən bu fikrləri yüz il əvvəl Mirzə Cəlil də deyirdi: “Biz ağıllı söz eşitməyib it boğuşdurmağa, xoruz döyüşdürməyə, fal açdırmağa, min cür mənasız iş dalınca gedirik”.\nDörd saatdan bir...\n-Ana, işıqlar bir də nə vaxt yanacaq?!\n-Sən yat, işıq yananda gec olacaq. Dörd saatdan sonra yanar bir də...Üstünə də iki yorğan ört. Gecə soyuq olar, xəstələnərsən...\nBu, ötən əsrin 90-cı illərində biz gənclərin (o vaxtın uşaqlarının) ata-anamızla tez-tez olan dialoqlarından biri idi. O vaxt Naxçıvanda enerji böhranı var idi və işıqlarımızın 4-6 saatdan bir yanması bizi təəcübləndirmirdi. Belə desək, adiləşmişdi. Bu gün isə bizi işıqlarımızın bir dəqiqə sönməyi təəcübləndirir. Çünki, Naxçıvanda son illərdə 10-a yaxın elektrik stansiyası işə düşüb. Ötən həftə isə az əvvəl dediyimiz kimi, 2 meqavatlıq daha bir Günəş Elektrik Stansiyası fəaliyyətə başladı. Hazırda isə ölkə Prezidenti cənab İlham Əliyevin təməlini atdığı Ordubad Su Elektrik Stansiyasının tikintisi aparılır. Naxçıvan bu gün alternativ və bərpa olunan enerji vasitələrindən - su, günəş enerjisindən istifadəyə görə dünyada ön mövqeyə yüksəlib. Hazırda muxtar respublikada istehsal edilən enerjinin 60 faizdən çoxu alternativ və bərpa edilən enerji vasitələrinin payına düşür ki, bu, dünyada nadir hadisələrdəndir. Tanrının bu müqəddəs torpağa verdiyi sərvət insanların rahat yaşayışına, doğma diyarın inkişafına sərf olunur.\nTarixi yaşadanlar, tarixdə yaşayırlar\nTarix çox hökümdarlar, liderlər yola salıb. Amma onların heç də hər biri günümüzdə yaşamır və sevilmir. Yalnız tikənlər, quranlar, xalqı, vətəni üçün yaradanlar əbədiyaşarlıq qazanırlar. Bu mənada ötən bu illər Naxçıvanın həm də yeni dövrdəki quruculuq tarixinə çevrildi. Qədim abidələrə ikinci həyat verilməklə bərabər, müasir dövrün də yüzlərlə, minlərlə abidəsi tikilib quruldu. Tariximizi və mədəniyyətimizi yaşadıb təbliğ edən onlarla muzey yaradıldı. Ali Məclis Sədrinin dünən imzaladığı sərəncamla yaradılan Duz Muzeyi xüsusilə təqdirəlayiq və milli düşüncənin məhsulu olan bir addımdır. Çünki, Naxçıvanın tarixi həm də Duzdağdan başlayır. Duzdağda ulu əcdadlarımızın ruhu, səsi və nəfəsi duyulur. Naxçıvan şəhər mədəniyyətinin təşəkkülü və inkişafı Duzdağla bağlıdır. Naxçıvan duzu həm tarixdi, həm mədəniyyətdi, həm sənayedi, həm sağlamlıqdı, həm brenddi, həm də təbii vizit kartıdı - Naxçıvanın simvoludu. Kifayət qədər aydın, izahlı və tutarlı faktlara söykənən Sərəncamda deyildiyi kimi: “Bu ərazidə Eneolit dövründən başlayaraq duz mədənçiliyinin əsası qoyulmuşdur. Bu isə 5 min illik Naxçıvan şəhər mədəniyyətinin formalaşmasına güclü təsir göstərmişdir”.\n“Ömrün duzdağına dönsün”\nZaman heç vaxt lövbər salmayan gəmidir. O daim irəli gedir. Bu gəminin əbədi yolçuları isə dünənin qədrini bilən, bugünü itirməyən, sabahı düşünən və yaradanlardır.\nTəbii ki, bu yazı çərçivəsində müəyyən məqamlarına toxunduğumuz işlər öz-özünə baş verməyib. Zamanla, zərrə-zərrə qurulub, yaradılıb və daim yaratmaq amalına söykənib.\nBəli, vətənpərvərlik, torpağa, vətənə bağlılıq söz pəhləvanlığı, söz güləşdirməklə yox, konkret iş və əməllə ölçülür. Və bir də unutmayaq ki, ədalət həmişə zəfər çalır. Baxmayaraq ki, Mirabonun təbirincə desək, ədalət topaldır, ona görə də yavaş-yavaş yeriyir. Amma gedəcəyi yerə gec-tez çatır.\nBir də ki, Naxçıvanda savab və xeyirxah iş görənlərə dua edəndə deyirlər: “Ömrün Duz dağına dönsün”. Naxçıvanı, onun tarixini, mədəniyyətini tanıtmaq və təbliğ etmək elə Duzdağ ömrü yaşamaq və qazanmaqdır...


“FOLKLORÇULAR” İCTİMAİ BİRLİYİNİN YENİ LAYİHƏSİ » Regionxeberleri.com “FOLKLORÇULAR” İCTİMAİ BİRLİYİNİN YENİ LAYİHƏSİ » Regionxeberleri.com\nRegionxeberleri.com » Mədəniyyət » “FOLKLORÇULAR” İCTİMAİ BİRLİYİNİN YENİ LAYİHƏSİ\n2012-ci ildən bəri fəaliyyət göstərən və ard-arda uğurlu layihələr həyata keçirən “Folklorçular” İctimai Birliyi Azərbaycan Respublikasının Prezidenti yanında Qeyri-hökumət Təşkilatlarına Dövlət Dəstəyi Şurasının maliyyə yardımı ilə növbəti layihəsinini icrasına başlamışdır.\nLayihəni adı “Qeyri-maddi mədəni irsin qorunması və təbliği istiqamətində fəaliyyətin həyata keçirilməsi” adlanır, adından da anlaşıldığı kimi layihənin əsas məqsədi Azərbaycanın mədəniyyət nümunələrinin tanıdılması, qorunması və təbliğ edilməsidir.\nBirlik daha əvvəlki layihələrində ölkə daxilində onlarla tədbir həyata keçirmiş, paytaxtda, regionlarda, xüsusilə də, cəbhə bölgəsində folklorun, milli-mənəvi dəyərlərin, vətənpərvərlik hisslərinin təbliği sahəsində əhəmiyyətli işlər görmüşdür. Birliyin işinə Azərbaycan Milli Elmlər Akademiyasının Folklor İnstitutunun əməkdaşları, alimləri yaxından köməklik göstərmiş, bütün tədbirlərdə iştirak etmiş, İnstitutun fondundan tədbir iştirakçılarına kitablar, audio disklər hədiyyə etmişlər. “Qeyri-maddi mədəni irsin qorunması və təbliği istiqamətində fəaliyyətin həyata keçirilməsi” layihəsinin icrasına da İnstitutun alimləri ekspert qismində cəlb edilmişdir.\nƏsas məqsədi ölkəmizdə folklor ənənələrinin qorunmasına və folklorşünaslığın inkişafına dəstək olan birliyin hazırkı layihəsi 01 may 2017-ci il tarixdən fəaliyyətə başlamış və 2 ay davam edəcəkdir. Layihə çərçivəsində Azərbaycandan başqa, qonşu ölkə Gürcüstanda da tədbirlərin keçirilməsi nəzərdə tutulur.\nBu layihənin bundan sonrakı layihələr silsiləsinin başlanğıcı olması ümid edilir və Azərbaycanın qeyri-maddi mədəniyyət nümunələrinin bütün dünyada, o cümlədən ilkin mərhələdə Avropada tanıdılması planlaşdırılır.\nBilindiyi kimi, Azərbaycanın 7 qeyri-maddi mədəni irs nümunəsi YUNESKO-nun Qeyri-maddi Mədəni İrs üzrə Reprezentativ Siyahısına, 1 irs nümunəsi Təcili Qorunmaya Ehtiyacı olan Qeyri-maddi Mədəni İrs Siyahısına daxil edilmişdir.\n2. "Azərbaycan Aşıq Sənəti” 28 Sentyabr - 2 oktyabr 2009-cu il tarixində Birləşmiş Ərəb ƏmirliklərininAbu-Dabi şəhərində keçirilmiş YUNESKO-nun Qeyri - maddi Mədəni İrs üzrə Hökümətlərarası Komitəsinin 4-cü Sessiyası\nçərçivəsində qəbul edilmiş qərara əsasən, Azərbaycan Aşıq Sənəti YUNESKO-nun Qeyri-maddi Mədəni İrsin Reprezentativ Siyahısına daxil edilmişdir.\n3. "Novruz" 28 Sentyabr - 2 oktyabr 2009-cu il tarixində Birləşmiş Ərəb ƏmirliklərininAbu-Dabi şəhərində keçirilmiş YUNESKO-nun Qeyri - maddi Mədəni İrs üzrə Hökümətlərarası Komitəsinin 4-cü Sessiyası çərçivəsində qəbul edilmiş qərara əsasən, Novruz çoxmillətli nominasiya (Azərbaycan, Hindistan, İran, Qırğızıstan, Pakistan, Türkiyə, Özbəkistan) kimi YUNESKO-nun Qeyri-maddi Mədəni İrsin Reprezentativ Siyahısına daxil edilmişdir.\n4. "Ənənəvi Azərbaycan Xalçaçılıq Sənəti" 15-19 noyabr 2010-cu il tarixində Keniyanın Nayrobi şəhərində keçirilən YUNESKO-nun Qeyri - maddi Mədəni İrs üzrə Hökümətlərarası Komitəsinin 5-ci Sessiyası çərçivəsində qəbul edilmiş qərara əsasən, YUNESKO-nun Qeyri-maddi Mədəni İrsin Reprezentativ Siyahısına daxil edilmişdir.\n8. “Lahıcın misgərlik sənəti”30 noyabr – 4 dekabr 2015-ci il tarixində Namibiyada keçirilmiş Qeyri-maddi mədəni irsin qorunması üzrə Hökumətlərarası Komitəsinin 10-cu sessiyasında YUNESKO-nun Qeyri-maddi mədəni irs üzrə Reprezentativ Siyahısına daxil edilmişdir.\n“Qeyri-maddi mədəni irsin qorunması və təbliği istiqamətində fəaliyyətin həyata keçirilməsi” layihəsi çərçivəsində qeyd olunan qeyri-maddi mədəni irs nümunələrinin hər biri haqda qısa sənədli film hazırlanıb bir video diskdə cəmləşdiriləcək. Düşünürük ki, belə disklərin həm ölkəmizdə, həm də xarici dövlətlərdə paylanması Azərbaycan mədəniyyətinin tanıdılması yönündə atılmış böyük addım olar.\nLayihə rəhbəri, AMEA Folklor İnstitutunun hüquq məsləhətçisi Sevda Kərimova


“Məhsullarımızın 20-dən çox bazara yönəldilməsi nəzərdə tutulur” – Nazir\n12 Fevral 2021 - 13:28\n“Məhsullarımızın 20-dən çox bazara yönəldilməsi nəzərdə tutulur” –Nazir\n“Azərbaycanda daha bir mühüm məsələ maliyyə sektorunun iqtisadi artıma və şaxələnməyə dəstəyinin gücləndirilməsidir. Cənab prezident də dəfələrlə bu məsələni vurğulayıb”.\nBunu “Postpandemiya dövründə vergi sistemi” konfransında çıxış edən İqtisadiyyat naziri Mikayıl Cabbarov deyib.\n“Real iqtisadiyyatın maliyyələşdirilməsində bankların payının artırılması prioritet vəzifə kimi görülür. Təəssüf ki, keçən ildə də qeyd etdiyimiz səbəblərə görə əlverişsiz iqtisadi dinamika gördük. Bankların biznes kreditləri azalıb.\nYalnız şaxələnmiş iqtisadiyyat dayanıqlı ola bilər. Bu prinsip əvvəlki illərdə olduğu kimi yenə də əsas hədəflərdən biridir. Hökumət qeyri-neft ixracını genişləndirilməsi və rəqabətli klasterlərin inkişafının sürətləndirilməsinə nail olmaq niyyətindədir. Bu məqsədlə qeyri-neft ixracının artımını təşviq edən strategiya həyata keçiriləcək. Yeni milli ixrac strategiyası ixrac məhsullarının həm çeşidini, həm də satış bazarlarının coğrafiyasının genişləndirilməsini ehtiva edəcək.\nÖlkəmizin hazırda ixrac potensialı yüksək olan 120-yə yaxın məhsulu var və bu məhsulların 20-dən çox hədəf bazarları istiqamətində yönəldilməsi nəzərdə tutulur. Bu sahədə innovativ ekosistem inkişaf etdirilməlidir. 2025-ci ildə 2020-ci ilə nisbətən qeyri-neft ixracının həcminin 2 dəfə artırılması hədəflənir”, – deyə o, qeyd edib.\nNazir əlavə edib ki, regionların tarazlı və dayanıqlı inkişafının təmin olunması əsas idarəetmənin yeni prinsiplərinə uyğunlaşdırılmalıdır.


Yaddaş, Diqqət və Yaradıcılığı Artırmaq, Stresi Azaltmaq Üçün 3 Güclü Metod – İsmayıl S. Valiyev\nFebruary 4, 2019 February 5, 2019 valiyevismayil\n“Ağlına yeni fikirlər gəldiyi zaman dərhal yaz. İntellektini etməli olduqlarını xatırlamaq üçün deyil, işləri bitirmək üçün istifadə et!”\nƏn güclü, həm də ən çox gözardı edilən metod budur – yazmaq. Vacib bir qərar verərkən yazmaq, ciddi bir dəyişiklik etmək istəyərkən yazmaq. Yəni, veriləcək qərarın, atılacaq addımın bütün mənfi və müsbət tərəflərini yazmaq. Bəs nəyə görə yazmaq? Çox sadə: zehnimiz bütün ehtimalları hesablayacaq və o anda bizə ən doğru variantı göstərəcək qədər cəld düşünə bilmir. Səbəbi isə bəsitdir, çünki hardasa hər şeyi zehnimizdə saxlamaq istəyirik. Düşünürük ki, istədiyimiz anda və yerdə bizə lazım olan nədirsə, zehnimiz bunu bizə verəcək. Əslində zehnimizin bunu edəcək potensialı var, lakin biz bunun olmasına imkan vermirik və daha sonra da zehnimizi günahlandırırıq. Diqqətimizin zəif olduğunu, fokuslana bilmədiyimizi, yaddaş problemimizin olduğunu deyirik. Bu problemlərin çox böyük hissəsinə dərhal, elə bu gün son vermək üçün zehnimizdə və zehnimiz, beynimiz haqqında sadəcə bir dəyişiklik etməliyik. Bel ki, beynimizin vəzifə tapşırıqları, öhdəliklərində bir dəyişiklik edəcəyik. Beynimiz məlumatları saxlamaq və lazım olanda bizə vermək üçün deyil, yeni ideyalar, fikirlər yaratmaq üçün var. Yəni, beynimizə bir yaddaş kartı kimi deyil, bir innovasiya mərkəzi kimi baxacağıq. Çox maraqlıdır ki, biz beynimizə nə qədər yaddaş kartı kimi deyil, innovasiya mərkəzi kimi baxsaq, yaddaşımız o dərəcədə güclənəcək. Bunu indiyə kimi tam istədiyimiz şəkildə edə bilməməyimizin səbəbi isə beynimizlə yaddaş kartı kimi rəftar etməyimizdir və bu da beynimizi lazımsız geqabaytlarla, megabaytlarala yükləyir. Nəticəddə də nə yaradaıcı düşünə bilirik, nə də istədiyimiz kimi güclü diqqət və fokuslanmaya sahib ola bilirk. Bunun öhdəsindən gəlmək üçünsə sadə bir metodu tədbiq edəcək və bunu bir vərdiş hallına gətirəcəyik. Buyurun növbəti paraqrafda bunu izah edirəm.\n“Hər il onlarla not/qeyd dəftəri alır, yazıb doldurur və bitirirəm. Qarşıma çıxdığı, ağlıma gəldiyi ilk anda hər şeyi yazıram. Virgin ailəsinin bir neçə şirkəti gözlənilməz anlarda ortaya çıxdı. Əgər bu not dəftərləri olmasaydı, böyük ehtimal o şirkətlər də olmayacadı.”\nÖzünə inam çox əla bir xüsusiyyətdir. Lakin yaddaşımıza, beynimizə sonsuz bir şəkildə etibar etmək, güvənmək saflıq olardı. Gün ərzində, eyni gündə və daha sonrakı günlərdə etməyimiz üçün qarşımıza fərqli tələblər çıxır. İş yoldaşlarımızdan, müdirimizdən, işçilərimizdən, ailə üzvlərimizdən, müəllimlərimizdən və sair. Biz bunlara “oldu, edəcəyəm” deyirik. Əgər bu cür məlumatlar hər qarşımıza çıxanda buna verdiyimiz cavab sadəcə “oldu” deməkdirsə, biz həm diqqətimizi, konsantrasiya və fokuslanma bacarığımızı, həm də yaddaşımızı zəiflədirik. Yaradıcı düşünmə bacarığımızı isə ciddi ölçüdə limitləyirik. Səbəbi isə çox sadədir. Biz özümüzə və ya başqa bir insana, fərqi yoxdur nə qədər böyük və ya kiçik olsun, bir söz verəndə bu şüuraltımızda qeyd olunur və biz bu verdiyimiz söz haqqında aşağıdakı üç qərardan birini verənə qədər beynimiz bu sözlər üzərində işləməyi dayandırmır. Belə olduqda isə nə yaddaş, nə diqqət, nə yaradıcılıq üçün yetəri qədər manevr etmə qabiliyyət və imkanı qalmır. Əgər özümüzə və ya başqa birinə hər hansı bir mövzuda bir söz veririksə, bunu beynimizin unutması, bir növ “o söhbəti bağlaması” üçün biz:\na) o dediyimiz iş nədirsə, onu yerinə gətirməli və tamamlamalıyıq,\nb) bunu edəcəyimiz bir yer və vaxt təyin etməliyik,\nc) ləğv etməliyik.\nAncaq bu halda beynimiz bunlar üzərində işləməyi dayandıracaq, əks halda əsla. İndi düşünün gün ərzində özünüzə və digər insanlara nə qədər söz verirsiniz? Bunların neçə faizini qeyd dəftərinizə əlavə edirsiniz?\n“Daima əvvəlcədən planla. Nuh peyğəmbər gəmini inşa etdiyi zaman yağışdan, f;rtınadan əsər-əlamət belə yox idi.”\nQeyd aldıq, veridyimiz sözləri qeyd etdik və iş bitdi, əla bir yaddaşım olacaq, diqqətimi cəmləmə və yaradıcılıq bacarığım güclənəcək, əlaaaaaaa !!!! Xeyr, belə deyil. Yuxarıdakı bu iki addımın şübhəsiz çox faydalı olacaq. Həm də dərhal! Lakin sonuncu və üçüncü addımı atmasaq və bunu müntəzəm olaraq etməsək, o zaman tam nəticə ala bilməyəcəyik. Sonuncu addım isə belədir:\nBiz davamlı olaraq…\n1) bu aldığımız qeydləri təkrar gözdən keçirəcəyik,\n2) bunları etmək üçün bizə nələrin lazım olduğuna qərar verəcyik,\n3) bunları etmək üçün ən ideal an, məkan və alətin nə olduğuna qərar verəcəyik.\nMisal üçün bu not aldığımız işlərin bəzilərini etmək üçün bizim mütləq ofisdə olmağımız lazımdır, digər birini etmək üçün evdə, bəzilərini etək üçün şəhərdə olmağımız, bəzilərini etmək üçün telefon, bəzilərini etmək üçün laptopumuz və sair lazım olacaqdır. Siz son olaraq bu notlarınızı ediləckləri yer, zaman və vasiətlərə görə qruplaşdırdıqdan sonra beyninizdəki rahatlamanı, bunun necə bir hiss olduğunu heyranlılqa təcrübə edəcəksiniz. Bunun yan təsirləri olacaq.\nÖzünü daha həvəsli, motivasyalı hiss etmək.\nEnerji səviyyəsinin artması\nDaxili rahatlıq və güclülük hissi\nZehni aydınlıq, şəffaflıq və daha təmiz, dəqiq düşünmə\nYaradıcı yanaşmanın artması\nSadəcə sizə xas olacaq, sizin hiss edəcəyiniz sürpriz pozitiv hisslər.\nYazını qısa tutmaq xatirinə daha çox detallara getmək və onları yazmaq istəmədim. Ancaq sadəcə burada yazılanları etsəniz, bunu həyatınızın bir parçası halına gətirsəniz, zamanla sizin üçün ən ideal sistemi ortaya çıxaracaqsınız. Daha doğrusu sistem özünü aşkar edəcək. Hər kəs üçün eyni işləyən bir sistem yoxdur. Hər birimiz fərqliyik və buna görə də sırf bizim üçün ən yaxşı işləyən sistemi dizayn etməliyik bunun da ilk addımı mövcud metod və sistemləri öyrənmək, ikinci addım bunları tədbiq etmək, üçüncü isə proses zamanı öyrənə-öyrənə dəyişikliklər etmək və ən ideal olanı tapmaqdır. Əslində ən ideal olan bir sistem yoxdur, davamlı olaraq daha da effektiv hala gətirəcəyimiz, inkişaf etdirəcəyimiz sistem var.\nƏgər sadəcə yuxarıdakı üç metodu etsəniz, nəticələri də dərhal görəcəksiniz. Bu metodlar sizə başqa bir kitab oxumadan, seminara getmədən istədiyiniz dəyişikliyi gətirəcək gücdədir.\nLakin bəzən daima daha çoxu ilə maraqlanan insanlar olur. Əgər siz də həm bunu etmək, həm də sırf bu mövzuda kömək almaq istəyirsinizsə, kouçinq üçün müraciət edə bilərsiniz. Əgər kouçinq almaq və daha sürətli bir inkişaf və dəyişiklik istəyirsinizsə, aaşağıadkı emaildən bizə mövzu yerində ELİTMƏHSULDARLIQ yazaraq bir elektron məktub göndərin. Emailinizi aldıqdan sonra kouçinq proqramı, növləri, tələbləri haqqında ətraflı məlumat göndəriləcək. Bəzi yazılarda sadəcə bloqun izləyiciləri üçün sürprizlər edirəm, yəni çox ciddi bir endirimlə kouçinq almaları üçün şans verirəm. Əgər siz 13 Fevral tarixindən əvvəl müraciət etsəniz və proqrama qəbul edilsəniz, ciddi bir endirimlə iştirak haqqı qazanacaqsınız.\nnot qeyd almaq niyə lazımdı\nplan qurmağın önəmi\nstresi azalmağın yolları\nvaxtımı düz planlamaq\nPrevious Elit Məhsuldarlıq. Sadəcə Beş Addımda!\nNext Ən Böyük Xəyalını Reallaşdırmağın Ən Çətin və Ən Effektli Metodu Budur!


Məşhurların yay istirahəti və yaradıcılıq yenilikləri\nAktrisa ailə həyatı qurdu\nTürkiyənin pop ulduzu Hadisə siyasətçi olmaq fikrinə düşüb. “Mən də 50 yaşında siyasətlə məşğul ola bilərəm”- deyən pop ulduz hədəfinin hər zaman yüksəlmək olduğunu söyləyib:sitat: “Əgər qazanmaq istəyirsənsə, ancaq hədəflərini düşünəcək və başqaları ilə maraqlanmayacaqsan . Kimin nə dediyi vacib deyil, mən hər zaman işimlə məşğulam”.\nTanınmış müğənni Rəqsanənin yenə də başına iş gəlib.Yenicə Tailand istirahətindən qayıdan müğənninin üstünə dolabın qapısı düşüb. Nəticədə Rəqsanə müxtəlif bədən xəsarətləri alıb.Sitat.”Gecə dolabdan nəsə axtarırdım. Birdən qapısı çıxıb,üstümə düşdü. Şükür ki, dəhşətli bir şey baş vermədi, amma bütün sinəm yaradır və ağrıyır” –deyə ifaçı məsələyə münasibət bildirib.\nHollivud aktisası Holli Berri “The Hive” filminin çəkilişləri zamanı yaralanıb. Aksiyon səhnələri çəkilərkən yüksək yerdən düşən sənətçi Los-Ancelesdəki xəstəxanaya aparılıb. Başını betona vuraraq yaralanan Oskarlı aktrisanın sağlamlığı barədə hələ ki, açıqlama verilməyib. Qeyd edək ki,45 yaşlı ulduz triller janrındakı filmdə başı bəlada olan qıza kömək eləməyə çalışan bir “911” işçisini canlandıracaq.\nMüğənni Leyla Ramazanlı bu ay üç xarici ölkədə: Türkiyə, Fransa və İspaniyada istirahət etməyi planlaşdırır. İfaçı yeni klip və mahnısını sentyabr ayından dinləyicilərə təqdim edəcək.\n55 yaşında vəfat edən xalq artisi Məmmədbağır Bağırzadənin doğum günüdür. 1950-ci ildə 21iyul Bakının Nardaran kəndində dünyaya gələn sənətkarı televiziyaya gətirən və onun yaradıcılığında xüsüsi rol oynayan bəstəkar Ələkbər Tağıyev olub. O, “Sənli günlər”, “Axşamlar”, “Ana” , ”Belə qəmli dayanma”, “Azərbaycan oğluyam” və saysız-hesabsız mahnılar müəllifidir. Məmmədbağır Bağırzadə öz gözəl səsi ilə hər kəsin qəlbində yaşayıb və yaşayacaq.\nTürkiyəli müğənni və aktrisa Sevda Dəmirəl Nişantaşında sevgilisi Akın Karacanın qucağında alış-veriş edib və bu həm ətrafdakıların, həm də mətbuatın marağına səbəb olub. Jurnalistlərə sevgilisini təqdim edən Dəmirəl artıq onunla kəbin kəsdirdiyini də bildirib.\nXalq artisti Nazpəri Dostəliyeva iyulun 23-ü Maldiv adalarına ailəsi ilə birlidə istirahətə gedəcək. Bu barədə məlumatı müğənninin köməkçisi yayıb.Onun sözlərinə görə, sənətçini sentyabr ayından yeni imicdə də görmək mümkün olacaq. Sənətçinin yenilikləri bununla bitmir, xalq artisti həmçinin Türkiyənin məşhur şairəsi Meliha xanımın yazdığı yeni bir mahnı da ifa edəcək.


Daha bir Şəki sakini Suriyada öldürüldü | Hicab.org\nDaha bir Şəki sakini Suriyada öldürüldü\nTuesday, 18 February 2014-də Admin tərəfindən Xəbərlər kateqoriyasında yayımlandı.\nSabit Rəhman küçəsində yaşayan 22 yaşlı Rəhman Sədrəddin oğlunun təxminən bir neçə ay əvvəl Suriyaya getdiyi deyilir\nDaha bir Şəki sakininin Suriyada gedən döyüşlərdə öldürüldüyü xəbəri yayılıb.\nŞəhərin Sabit Rəhman küçəsində yaşayan 1992-ci il təvəllüdlü Rəhman Sədrəddin oğlunun təxminən bir neçə ay əvvəl Suriyada gedən döyüşlərlə bağlı terrorçulara qoşulduğu bildirilir.\nVəhhabi təriqətinə qulluq edən 22 yaşlı yeniyetmənin bu addımı atması onun təsir altına düşməkdən daha çox ailəsində olan münaqişə səbəbilə ölkəni tərk etdiyi bildirilir.\nYaxınları Rəhman Sədrəddin oğlunun Suriyada gedən döyüşlərdə öldürüldüyünü təsdiqləsələr də ailəsində onun hüzr mərasiminin keçirilmədiyini bildiriblər.(ans)\nNow(7), Today(191), Yesterday(301), Total(894)\nToday(3838), Yesterday(4653), Total(20187)\nFeed Subscribers: (554)


Əsrlər boyu Azərbaycanın şimal-şərq hissəsi Avropa və Yaxın Şərq arasında qapı funksiyasını yerinə yetirib. Burada – möhtəşəm Qafqaz Dağlarının kölgəsində kəşf edilməmiş gözəlliklər gizlənir. Qədim buzlaqlar, dərin dərələr, heyrətamiz dağ gölləri və kanyonlar, bitki və heyvanlar aləminin ekoloji xəzinəsi… Bu, bütün cəh-cəlalı ilə Şahdağdır!\nSəyyah.az saytı FED.az saytına istindən xəbər verir ki, İl boyu idmanla məşğul olmaq və istirahət etmək üçün çox əlverişli iqlimi olan Şahdağın -20°C soyuq qışı +20°C isti yay axşamları ilə əvəzlənir. Bu müqayisə olunmaz məkanda regionun ən böyük xizək istirahəti, dünyanın isə ən böyük milli parklarından biri yerləşir.Heyrətamiz dərəcədə gözəl, sanki zamandan gizlədilmiş cənnət olan Şahdağ insanlara unudulmayacaq təəssüratlar bağışlayır.\nArtıq 15 dekabrdan etibarən Şahdağda qış mövsümü açıq elan edilib. Turizm şirkətləri Şahdağa cəmi 19 manata tur təşkil edir. Tura komfortlu nəqliyyat, restoranda səhər yeməyi, şirniyyatla çay süfrəsi, diskoteka, fotosessiya, tur rəhbər, yol boyu əyləncəli oyunlar və hədiyyələr daxildir.\n5 yaşa qədər uşaqlar pulsuz iştirak edə bilər Şəkillər turdan 3 gün sonra DVD diskdə pulsuz verilir.


Çinin Şanxay şəhərində qeydiyyatdan keçməyə icazə verilən ilk idxal olunan tibbi alətlər\nÇinin Şanxay Xinmin Axşam Xəbərlərində (İxrac edən Qiu Yingqiong) Qeydiyyatdan Keçirilən İlk İdxal Tibbi Alətlər Bu yaxınlarda Philips Ultrasəs (Şanxay) Co şirkətinin qeyd tənzimləmə meneceri Wei Kai “tibbi cihaz qeyd sertifikatı” əldə etdi. ci ...Daha çox oxu »\nGöndərmə vaxtı: Mart-13-2021\nGöndərmə vaxtı: Mart-05-2021\nTibbi Cihazların Adı ilə bağlı düşüncələr və perspektivlər\nÜmumiyyətlə tibbi cihaz qayçı, forseps, iynə tutacaqları, qarmaqlar və s. Kimi cərrahi alətlər və avadanlıqları əhatə edir. Tibbi cihaz məhsul adlarının verilməsi ilə bağlı işlər uzun bir tarixə malikdir. Bəri ...Daha çox oxu »


Xaricdə yaşayan və yay mövsümündə Azərbaycanda olan bir neçə soydaşımız diaspor nümayəndələrinin Şuşa şəhərinə səfərinin təşkil edilməsi üçün Diasporla İş üzrə Dövlət Komitəsinə müraciət edib. Komitənin həmin müraciət əsasında apardığı araşdırma sayəsində məlum olub ki, pandemiya səbəbilə qoyulmuş qadağaların nisbətən yumşaldılması nəticəsində bu yay daha çox soydaşımız Azərbaycana gəlib. Komitə soydaşlarımızın müraciətini nəzərə alaraq və bu yay daha çox diaspor nümayəndəsinin ölkədə olmasından istifadə edərək, onların Şuşa şəhərinə bir günlük səfərini təşkil edib.\nDiaspora İşləri üzrə Dövlət Komitəsindən Milli.Az-a verilən məlumata görə, səfərin məqsədi xaricdə yaşayan azərbaycanlıların azad olunmuş torpaqlara gedərək erməni vandalizmi ilə yerində tanış olmaları, Ermənistanın təcavüzkar hərəkətləri, beynəlxalq hüquq normalarını pozması ilə bağlı dünya ictimaiyyətinin məlumatlandırılmasında diasporumuzun fəallığının daha da artırılması olub.\n"Biz dəmir yumruğun gücü ilə Şuşadayıq" şüarı altında təşkil edilən səfərə 24 ölkədən 72 soydaşımız qatılıb.\nDiaspor nümayəndələri ölkəmizin mədəniyyət paytaxtı Şuşada erməni vandalizminə məruz qalan və bu il yenidən Şuşaya qaytarılan "Güllələnmiş heykəllər"in olduğu meydanı, Xurşidbanu Natəvanın evini, "Xan qızı bulağı"nı, eləcə də "Xarı bülbül" otelini ziyarət edib, qədim Azərbaycan şəhərinin bir sıra görməli yerləri ilə tanış olublar.\nSoydaşlarımız əfsanəvi Cıdır düzünə gedərək orada Azərbaycan bayrağını dalğalandırıblar.\nŞuşaya səfər edən soydaşlarımız sosial şəbəkə hesablarında və media orqanlarında təəssüratlarını bölüşüb, bu səfərin onlar üçün gözlənilməz və unudulmaz olduğunu bildirib, şəxsi məqsədlərlə vətənə gəldiklərini, xoş sürprizlə qarşılaşdırlarını, bu yay Azərbaycanda olmalarını böyük şans hesab etdiklərini dilə gətiriblər.\nDiaspor təmsilçiləri Qarabağda qazanılan böyük Zəfərə görə şəhidlərimizin ruhu qarşısında baş əydiklərini qeyd edib, qazilərimizə sayğı və sevgilərini ifadə edib, dünya azərbaycanlılarını dəmir yumruq ətrafında birləşdirən Müzəffər Ali Baş Komandana minnətdarlıqlarını bildiriblər.\nSoydaşlarımız Qarabağda, mədəniyyət mərkəzi qədim Şuşa şəhərində əldə etdikləri məlumatları yaşadıqları cəmiyyətlərə, xarici mediaya orqanlarına, beynəlxalq ictimaiyyətə çatdıracaqlarını bildirib, bundan sonra da Azərbaycanın haqq səsi olamaqda davam edəcəklərinə əminliklərini ifadə ediblər.\nMetroda nəzarət gücləndirildi\nUşaqlar “TikTok”dan gündə cəmi 40 dəqiqə istifadə edə biləcəklər\n21 Sentyabr 14:34 6 515 Bakıda bu ərazidə də metro stansiyası tikiləcək - RƏSMİ\n21 Sentyabr 14:03 5 961 Rusiyada qırğın törədənin anası danışdı: Mən ideal uşaq böyütmüşəm\n04:04 5 365 Rəsm müəllimindən əxlaqsızlıq - Hisslərinə qurban getdi - FOTO\n21 Sentyabr 17:34 4 898 Hava dəyişir - XƏBƏRDARLIQ\n21 Sentyabr 11:53 4 865 Rusiyalı general sərsəmlədi - Ermənidən artıq erməni oldu\n21 Sentyabr 14:15 4 831 Xaçmazda iki dəfə ərinə xəyanət edən qadını atası öldürdü - Dəhşətli cinayətin TƏFƏRRÜATI\n21 Sentyabr 22:27 4 585 Hərbçilərimiz Şuşaya girən sülhməramlı maşınını SAXLADI - Rus əsgərləri ŞOKDA\n18 Sentyabr 03:33 22 241 Şəbnəm Tovuzlu Həcidən boşanıb? - “...Ayrılmaq qərarına gəldim”\n17 Sentyabr 17:30 14 782 Peyvənd olunmayan Flora Kərimova: Hələ ağlımı itirməmişəm...\n18 Sentyabr 23:35 13 891 Səyyad Əlizadədən üzücü xəbər gəldi\n17 Sentyabr 10:40 11 459 Azərbaycanlı kriminal avtoritet müğənni ilə evləndi - FOTO\n20 Sentyabr 13:32 11 149 Azərbaycanlı müğənninin qalaya bənzəyən MİLYONLUQ VİLLASI və həyat yoldaşı... - FOTO\n17 Sentyabr 11:41 10 949 Paşinyandan Zəngəzur mesajı - Azərbaycana bu şərti qoydu\n20 Sentyabr 10:59 10 703 İran ayətullası azərbaycanlıları təhqir etdi - VİDEO


“Küləklər şəhəri” romanının təqdimatı keçirilib - İki sahil\n09 aprel 2020 23:19 Bütün xəbərlər Haqqımızda Əlaqə\n13 mart 2020 15:18\n“Küləklər şəhəri” romanının təqdimatı keçirilib\nBakı Kitab Mərkəzində eston yazıçısı və ictimai xadim Kersti Kivirüütün “Küləklər şəhəri” romanının təqdimatı keçirilib. “Küləklər şəhəri” əsəri əsasən sovet hakimiyyətinin qurulması ərəfəsində Azərbaycanda baş verən hadisələrdən və o dövrdə Bakıda yaşayan əcnəbilərin həyatından bəhs edir. Lakin bu hadisələr, zaman baxımından, Azərbaycan tarixinin müxtəlif dövrlərinə təsadüf edir. Belə ki, əsərdə yarımçıq qalmış işlərini tamamlamaq üçün sonrakı illərdə yenidən Bakıya can atan insanların burada öz cənnətlərini axtarıb tapmaq istəkləri təsvir olunur.\n"İki sahil" xəbər verir ki, Azərbaycan xalqının tarixi köklərinə dair maraqlı faktlar, Xocalı faciəsi, öz doğma yurdlarından didərgin düşmüş insanların ağır yaşayış şəraiti və real həyat həqiqətləri arasında ortaq məqamlar əsərin əsas süjet xəttini təşkil edir. Macəra və detektiv janrında yazılmış romanın süjeti dramatik hadisələr üzərində qurulub. Əsərdə hadisələr azərbaycanlı idmançı Rüfətlə eston qızı Annelisin sevgi hekayəsi ətrafında cərəyan edir.\nKitabın təqdimat mərasimini giriş sözü ilə Kitab Mərkəzinin direktoru Günel Anarqızı açıb. Daha sonra Diasporla İş üzrə Dövlət Komitəsi sədrinin birinci müavini Valeh Hacıyev, Azərbaycan Diasporuna Dəstək Fondunun icraçı direktoru Elşad Əliyev və bəzi başqa qonaqlar çıxış edərək “Küləklər şəhəri” kitabının mahiyyəti, bugünkü təqdimat mərasiminin əhəmiyyəti barədə danışıblar. Qeyd olunub ki, bu əsər Azərbaycan və Estoniya xalqları arasında dostluq bağlarının möhkəmlənməsinə böyük töhfə verəcək.\nKersti Kivirüüt və "Küləklər şəhəri" kitabını Azərbaycan dilinə tərcümə edən diaspor fəalı Sənəm Əliyeva kitab barədə tədbir iştirakçılarına ətraflı məlumat veriblər. Eston yazıçısı Kersti Kivirüüt göstərdikləri dəstəyə görə Diasporla İş üzrə Dövlət Komitəsinə və Azərbaycan Diasporuna Dəstək Fonduna təşəkkürünü bildirib.\nTədbirin sonunda müəllif imzaladığı kitabları tədbir iştirakçılarına hədiyyə edib.\n09 aprel 2020 22:15\n09 aprel 2020 20:25\nAzərbaycanın bu bölgəsində koronavirusa yoluxanların sayı artdı\n09 aprel 2020 19:21\n09 aprel 2020 18:54\nNaxçıvan şəhərində aparılan dezinfeksiya və tibbi profilaktik tədbirlər davam etdirilir - FOTO\n09 aprel 2020 18:48


Eldar İbrahimov: “Fikirlərim düzgün başa düşülməyib...”\nEldar İbrahimov:“Fikirlərim düzgün başa düşülməyib...”\n09 Sentyabr 2019 - 14:41\nE.İbrahimov “Report”un sualına cavabında deyib ki, “düşmən” ifadəsini keçmişdə Azərbaycan Xalq Cəbhəsindən olan deputatlara aid edib.\nO qeyd edib ki, həmin şəxslər dövlətçiliyə qarşı çıxıblar: “Onlar dövlətçiliyə düşmən kimi idilər”.\nE.İbrahimov bildirib ki, “düşmən” ifadəsini hazırda Milli Məclisdə təmsil olunan və ya olunmayan partiyalar haqqında deməyib: “Parlamentdə təmsil olunan patiyaların nümayəndələri iqtidarın deputatları kimi mənə əzizdir. Onlar özləri də bunu yaxşı bilirlər. Çünki həmin şəxslər konstruktiv mövqedən çıxış edirlər. Ona görə də onlar haqqında elə söz deməmişəm, demərəm də. Ola bilər, fikirlərim düzgün başa düşülməyib, bəlkə kimlərsə ara qarışdırmağa çalışır… Eldar İbrahimov nə dediyini, yaxşı bilir. Müsahibəmdə fikirlərim yanlış anlaşıla bilər, amma bir daha qeyd edirəm ki, dediklərim hazırki partiyaların nümayəndələrinə aid deyil. Milli Məclisdə təmsil olunan digər partiyalardan olan deputatlara qarşı çıxmamışam… Ara qarışdırmaq istəyənlər əbəs yerə özlərini yormasınlar”.\nQeyd edək ki, E.İbrahimovun “Bəziləri bizim tərəfimizə keçdi, pul qazandı, hətta deputat da oldu. Amma bir şeyi deməliyəm ki, düşməndən sənə dost ola bilməz. Düşmən gəlib, içəriyə daxil olacaq və bir gün yenə öz düşmənçiliyini göstərəcək” fikri müzakirələrə səbəb olub.\n09 Sentyabr 2019 - 14:54


Şənbə günü Türkiyənin İstanbul şəhərində İranın nüvə silahlarına dair müzakirələr keçiriləcək. Müzakirələrin diqqət mərkəzində Tehrandan 160 km-lik məsafədəki dağlıq bölgədə yerləşən Fordo uran zənginləşdirilməsi obyekti olacaq.\nABŞ və Avropa diplomatları çox ehtimal ki, Türkiyə danışıqları zamanı bu obyektin bağlanmasını tələb edəcək. Deyvid Kliff nüvə silahları üzrə ekspertdir.“Gizli təsis edilən bu obyekt 2009-cu ildə aşkar edilib. Son zamanlar bu obyekt həqiqətən də uran zənginləşdirilməsi ilə məşğuldur.”\nİstanbul görüşündə BMT-nin Təhlükəsizlik Şurasının 5 daimi üzvü və Almaniya iştirak edəcək.\nTehran Qərbin İranın nüvə silahı istehsal etməsinə dair iddialarını rədd edərək, bunun yalnız elektrik istehsalı mahiyyəti daşıdığını bildirir. Hazırda İran Istanbul danışılarına yeni təkliflərlə gedəcəyini deyir.\nABŞ və Avropa İttifaqı bu yaxınlarda İranın neft ixracatı sahəsində bir sıra sanksiyalar tətbiq edib.\nTəhlilçilərin fikrincə, indi Tehran Rusiya və Çinin yardımına möhtacdır. Pekin P5 üstəgəl 1 qrupunu praqmatik addımlar atmağa çağırıb. Ekspert Deyvid Kliffin fikrincə, İran rəhbərliyi arasında parçalanma mövcuddur. “İran özü hələ qərar verməyib. İran atom bombası və ya nüvə silahları istehsal etmək istəyib-istəmədiyini bilmir. Bir halda ki, lazım olan bütün elmi və texnoloji mənbələrə malikdir. Əgər gələcəkdə İran qərara gəlsə, dərhal istehsala başlaya bilər. ”\nBelə olduğu halda ABŞ və İsrail hərbi müdaxiləni istisna etmir. Təhlilçi Andrea Berger isə diplomatiyanın zəfər çalacağına ümid bəslədiyini deyir. “İranla əlaqələrin tam kəsilməsini istəməyən nümayəndələrin hazırkı müzakirələri gələcək müzakirələrə yol açacaq.”\nİstanbul görüşü öncəsi İrana saksiyalar tətbiq edən Qərblə İran arasında gəginliklər artıb. Qərbin səbri tükənməkdədir.\nVaşinqton müzakirələrin daimi xarakter daşımadığı barədə xəbərdarlıq verərək, bütün varianların mümkünlüyünü önə çəkir.\nİranla nüvə danışıqlarının birinci raundu başa çatdı\nİstanbulda İranla nüvə danışıqları başlanıb\nİranda din azadlıqlarının vəziyyəti İslam inqilabının ilk günlərində olduğundan belə ağırdır


BERNAMA agentliyi Azərbaycan barədə yazır\n20 İyun 2019 20:20 (UTC+04:00)\nAzərbaycanın Malayziyadakı səfirliyi tərəfindən 28 May - Respublika Günü və diplomatik xidmət orqanlarının 100 illik yubileyi münasibətilə keçirilmiş rəsmi qəbulla əlaqədar BERNAMA agentiliyi “Səfir: Azərbaycan Malayziya ilə sıx əməkdaşlığa böyük əhəmiyyət verir” başlıqlı məqalə dərc edib. AZƏRTAC xəbər verir ki, məqalədə səfir Q.Allahverdiyevin rəsmi qəbulda etdiyi çıxış geniş işıqlandırılıb.\nSəfirin Azərbaycanın Malayziya ilə dostluq, qarşılıqlı anlaşma və etimad şəraitində sıx dialoq və əməkdaşlığa böyük əhəmiyyət verdiyini, ikitərəfli əməkdaşlığın daha da genişləndirilməsi üçün böyük imkanların olduğunu bildirdiyi, birgə səylərlə xalqlarımızın firavanlığı naminə mövcud imkanlardan səmərəli istifadə olunacağına əminlik ifadə etdiyi diqqətə çatdırılıb.\n2018-ci ildə Azərbaycan ilə Malayziya arasında diplomatik münasibətlərin qurulmasının 25 illiyinin tamam olduğu, ötən dövrdə iki ölkə arasında dostluq münasibətlərinin daha da gücləndiyi, qarşılıqlı maraq kəsb edən sahələrdə, o cümlədən beynəlxalq təşkilatlar çərçivəsində əməkdaşlığın əhəmiyyətli dərəcədə inkişaf etdiyi məqaələdə xüsusi qeyd olunub. Azərbaycan hökumətinin Malayziyanın Ermənistan-Azərbaycan Dağlıq Qarabağ münaqişəsi ilə bağlı mövqeyini yüksək qiymətləndirdiyi vurğulanıb.\n2019-cu ildə Azərbaycan diplomatik xidmət orqanlarının 100 illiyinin qeyd edildiyi və bunun Azərbaycan tarixində mühüm hadisə olduğunu vurğulayan Q.Allahverdiyev Azərbaycan Prezidentinin 2007-ci il 24 avqust tarixli Sərəncamı ilə 9 iyul tarixinin Azərbaycan diplomatik xidmət orqanları əməkdaşlarının peşə bayramı günü elan edildiyini diqqətə çatdırıb.\nAzərbaycan diplomatiyasının zəngin tarixi barədə məlumat verən səfir orta əsrlərdə Azərbaycan dövlətlərinin, eləcə də Azərbaycan Xalq Cümhuriyyətinin uğurlu xarici siyasətindən bəhs edib.\nMəqalədə 1991-ci ildə dövlət müstəqilliyini bərpa edən Azərbaycanın milli mənafelərimizin qorunmasına xidmət edən müstəqil, çoxşaxəli, tarazlaşdırılmış və fəal xarici siyasət həyata keçirdiyi, bütün dövlətlər və beynəlxalq təşkilatlarla bərabərhüquqlu və qarşılıqlı faydalı münasibətlər qurmaq əzmində olduğu qeyd edilib. Müstəqil Azərbaycanın xarici siyasətdə böyük uğurlar əldə etdiyi, beynəlxalq münasibətlər sistemində rolunun davamlı olaraq gücləndiyi vurğulanıb, ölkəmizin regional əməkdaşlığı təşviq edən irimiqyaslı layihələrdə iştirakından bəhs edilib.\nErmənistanın Azərbaycana qarşı hərbi təcavüzünün nəticələrinin aradan qaldırılmasının və beynəlxalq səviyyədə tanınmış sərhədləri çərçivəsində ölkəmizin suverenliyi və ərazi bütövlüyünün bərpasının xarici siyasətimizin prioritetlərindən olduğu qeyd olunub.\nMəqalədə çoxsaylı qonaqların qatıldığı rəsmi qəbulda Malayziya hökumətini Plantasiya Sənayesi və Əmtəə nazirinin müavini Şamsul İskandar bin Haci Mohd Akinin təmsil etdiyi diqqətə çatdırılıb. Həmçinin Azərbaycan Xalq Cümhuriyyətinin müsəlman dünyasında ilk demokratik dövlət, Azərbaycanın çoxmillətli və çoxkonfessiyalı ölkə olduğu qeyd edilib.


Şəmkirdəki qədim Əhəmənilər sarayının sirri açıldı\n26 avqust 2010 12:38 (UTC +04:00)\nAzərbaycan-Almaniya-Gürcüstan beynəlxalq arxeoloji ekspedisiyası Şəmkir rayonunun Qaracəmirli kəndi ərazisində eramızdan əvvəl V-IV əsrlərə aid saray qalıqlarının tədqiqini davam etdirir.\nLent.az-ın Milli Elmlər Akademiyasının rəsmi saytına istinadən verdiyi məlumata görə, arxeoloqlar uzunu 80, eni 70 metr olan bu sarayın təkcə Azərbaycanın deyil, bütövlükdə Ön Asiyanın tarixinin öyrənilməsi baxımından əhəmiyyətli sayırlar.\nAzərbaycan Milli Elmlər Akademiyasının müxbir üzvü İlyas Babayev və Almaniyanın Münhen Müzeyinin direktor müavini, Heydelberq Universitetinin əməkdaşı Florian Klassın rəhbərlik etdikləri ekspedisiya 2007-ci ildə burada eramızdan əvvəl V-IV əsrlərə, yəni Əhəmənilər imperiyasına aid sarayın qalıqlarını aşkar ediblər. Bu il ərazidə arxeoloji qazıntı peyk vasitəsilə çəkilən xəritəyə əsasən aparılır.\nArtlq məlum olub ki, əvvəlki illərdə aşkarlanan hissələr, o cümlədən sütunaltlıqları əslində sarayın girişidir. Sarayın özünün isə 80 metr uzunu, 70 metr eni vardır. Divarlar çiy kərpicdən tikilsə də, sütunaltlıqları yerli daşdan xüsusi memarlıq üslubunda yonulub. Otaqların birində 4 belə sütunaltlığı tapılıb. Digər bir otaqda hələlik 2 ədəd kvadrat şəkildə altlıq aşkarlanıb.\nİranın sərhədlərindən kənarda Əhəmənilər dövlətinə məxsus hələlik 3 saray aşkar olunub və onun da 2-si Azərbaycan ərazisindədir.


Alpay AZƏR- Bubu və müharibə\nArxiv 2017 № 127 İyun\nNeçə günüydü hər axşam evdə yaş yarımlıq oğlum Bubuyla (Abdullah) oynayırdım. Oyuncaq avtomat Kalaşnikovu götürüb gizlincə keçirdim yataq otağına, işığı yandırıb çarpayının yanında döşəməyə uzanıb başlayırdım “atəş açmağa”.\nBubu o biri otaqdan səs eşitcək, qaça-qaça yataq otağına gəlib qapının ağzında dayanırdı, məni görmürdü deyə, çarpayıya tərəf getməyə qorxurdu. Sağ böyrüm üstə uzanıb hərəkətsiz çarpayının altından oğlumun balaca ayaqlarına baxırdım, sakitcə nəfəs alırdım ki, məni axtarıb tapmasın. Dayanıb, mızıldanıb otaqdan çıxırdı. Dəhlizin o başına çatanda, başlayırdım “atəş açmağa”, yenə ayı balası kimi yanlarını basa-basa özünü yetirirdi, bu dəfə ağlamsınırdı, yəni, bəsdi də əsəblərimlə oynadın, görsən görək! Üçüncü dəfə Bubu hikkəsindən qiyyə çəkəndə, o biri otaqda yoldaşımla bir yerdə seriala baxan anam mənə səslənmişdi:\n- Ay yekə uşaq! Niyə ona əziyyət verirsən? Bütün günü biz baxırıq uşağa, atasısan, indi bir az da zəhmət çək, sən nazını çək də, noolar?\nBaşa düşmüşdüm ki, hər ikisi rahat seriala baxmaq istəyir, uşaqsa gedib onların yanında ağlamaqla mane olurdu. Nəhayət, ayağa qalxıb hərəkətsizlikdən keyimiş əl-qolumu hərəkətə gətirib “atəş açmışdım”, Bubu gəlib əlimdəki oyuncaq avtomatı görən kimi cummuşdu üstümə...\n“İlk atəş” açılan gündən eyni şeyi təkrar edir: “Güllələr açıldıqca”, avtomatın lüləsi titrəyir, ucundakı qırmızı lampa yanıb-sönür (uşaqlarçün güllələrin imitasiyası) və Abdullah balaca, toppuş əlləriylə tez avtomatın ucundan tutur. Bilmirəm, işığın yanıb-sönməsindən, toxunma zamanı vibrasiyadan, “güllə” səslərindən, yoxsa elə bunların hamısından eyni vaxtda ləzzət alır. Qısası, bir həftədi bu oyun evdə təkrar olunur. Onun avtomatın ucundan tutarkən, qəşş edib gülə-gülə sevinməyindən kefim açılır.\nHərdən o biri babasigilə aparıram, bir həftə orda qalır. İkicə gün zəng eləməsəm, anası feysdə inboksa yazır ki, uşaq yaman sənin xiffətini çəkir. Soruşuram: “Xiffətini necə bildirir ki? J”. Beş dəqiqədən sonra cavab gəlir: “İnanmırsan heç dünəndən inanma”. Cavabı gec yazmağını özünü güclə “İnanmırsan cəhənnəmə inan” yazmaqdan saxlamağına yozuram.\nAxşam səkkizdə qaynatamgilə zəng edirəm, yoldaşım götürür telefonu, bir-iki sual verirəm. Necə yatır uşaq? Təzə dişi çıxmır ki? (Hər təzə dişi çıxanda uşaq zülüm-zülüm ağlayır). Suallara cavab verəndən sonra deyir: “Bilir ki, sənnən danışıram, bayaqdan əl çəkmir ki, ver telefonu. Atası, danış bununla...”. Anası telefonu uşağa verən kimi, dizimin üstündəki Kalaşnikovdan başlayıram “atəş açmağa”. Pah, elə bil dünyanı verirlər Bubuya, qışqır-bağır-həyəcan, səsi götürür aləmi. “Oğlun telefon əlində o yan-bu yana qaçır, özünə yer tapmır”, – bunu yoldaşım bəkrdən deyir ki, eşidim. Sonra qayınanamın səsini eşidirəm: “İki gündü günorta dayanır qapının ağzında, deyir, ata dəl, dəl, dəl...”. Bu dəfə inanıram: uşaq doğrudan xiffətimi çəkirmiş. Qərara gəlirəm ki, sabah işdən sonra gedib onları evə gətirim.\nQaynatamgilə çatmağa on dəqiqə qalmış avtobusda yoldaşıma zəng vurub deyirəm ki, artıq çatıram sizə, qapını açıq qoyarsız, iki dəfə taqqıldadıb içəri keçəcəm, Bubu olsun gözümün qabağında, telefona çəkəcəm. Bu, bir növ, hər dəfə onlara gedəndə, oğlumla olan ənənəvi görüş mərasimidi. Dəmir qapını taqqıldadıram, içəridə vurnuxma səsi eşidirəm, bilirlər ki, mənəm, telefon sol əlimdə video rejimindədi, qapını açıb içəri keçirəm. Tək dəhlizdə dayanıb, məni görən kimi həmişəki konserti verir. Əvvəlcə sevindiyindən qışqıra-qışqıra mənə tərəf qaçır, çatana yaxın qəfil geri dönüb qaçır televizor olan otağa, dayanır, yenə həyəcanla götürülür mənə tərəf, bir addımlıqda qəfil sola çönüb mətbəxə cumur, gözdən itir. Sonra gəlib məndən sağa, yataq otağına qaçır, yoldaşımın, qaynatamın, qaynanamın böyük otaqdan gülmək səslərini eşidirəm. Beləcə, Bubuyla görüşümü hər dəfə telefona çəkirəm, hardasa bu cür dörd-beş videofaylım var, o birilərini telefondan noutbuka atmışam. Nəhayət, bu dəfə oğlumun məni görəndə ora-bura qaçmasının sirrini çözürəm: Bubu sadəcə, babasıgildə mənimlə hər görüşdə sevincinin mümkün qədər bol olmasını, uzun çəkməyini istəyir deyə qucağıma atılmır. Sanki körpə ağlıyla anlayır ki, qucağıma atılsa, sevinci tez bitəcək. Əslində, o cür də olur, – hər dəfə iki-üç dəqiqə ora-bura qaçandan sonra axırda çıxıb oturur dizlərimin üstündə, məni məcbur edir ki, telefonda olan videofaylları bir-bir açım, əsas da özünün olduğu fayllara təkrar-təkrar baxmaq istəyir...\nErtəsi gün axşam yeməyindən sonra feysbukomaniyam yenə tutub, statuslar, şərhlər oxumaq həvəsindəyəm. Hüquqşünas Fərhad Mehdiyevin statusunu oxuyuram: “Allah bu suriyalı uşağa zülm edənlərin cəzasını versin”, altında isə videolink paylaşıb. Tıklayıram, Hələb şəhərində Su-24 bombardmançı təyyarəsinin dağıtdığı binanın beton daşlarından birinin altında hardasa üç yaşlı oğlan uşağının başı qalıb. Görünür, beton başını tam əzməyib, yerə sıxıb deyə, uşaq hələ də nəfəs alır, toza bulaşmış qarnı tez-tez qalxıb-enir, çox güman can verir. Beton parçasını isə çətin ki, dörd-beş adam qaldıra bilə, xilasedicilərsə hələ gəlib çıxmayıb. Videolinkin bitməsinə iki dəqiqə qalıb, uşaq hələ də tez-tez nəfəs alır. Tüklərim biz-biz olub, elə bilirəm, son saniyələrdə suriyalı uşağın nəfəsinin kəsilməsi kadrlarını görəcəm. Bunu görmək istəmirəm, eyni zamanda hansısa sehrli bir qüvvə qolumdan tutub qoymur feysbukdan çıxım, gözüm ekrandadı. Elə bu vaxt Bubu özünü yetirir, dürtülür qucağıma, hıqqına-hıqqına mənə “Oynaq topum” mahnısını sifariş verir. Gəlməyi ilə də sehrli qüvvəni qovur, tez feysbukdan çıxıram. Yutuba girib həmin mahnını tapıram, Bubu həvəslə qulaq asır, mənimsə fikrim başı betonun altında qalan uşağın yanındadı...\nHits: 668 clicks


13:43 02.08.2021 Ölkə\nBakıda və Abşeron yarımadasında avqustun 3-də hava şəraitinin yağmursuz keçəcəyi gözlənilir. Milli Hidrometeorologiya Xidmətindən verilən məlumata görə, şimal küləyi gündüz cənub küləyi ilə əvəz olunacaq. Havanın temperaturu gecə 22-25° isti, gündüz 33-38° isti olacaq. Bakıda gecə 23-25° isti, gündüz 36-38° isti olacaq.\nAtmosfer təzyiqi normadan aşağı 758 mm civə sütunu təşkil edəcək. Nisbi rütubət 65-75 %, gündüz 25-30 % olacaq. Abşeron çimərliklərində şimal küləyi gündüz cənub küləyi ilə əvəz olunacaq. Dəniz suyunun temperaturu şimal çimərliklərində (Sumqayıt, Novxanı, Pirşağı, Nardaran, Bilgəh, Zaqulba) 25-26° isti, cənub çimərliklərində: (Türkan, Hövsan, Sahil, Şıx) 26-27° isti olacaq.\nAzərbaycanın rayonlarında hava əsasən yağmursuz keçəcək. Lakin gündüz bəzi dağlıq ərazilərdə şimşək çaxacağı, qısamüddətli yağış yağacağı ehtimalı var. Ayrı-ayrı yerlərdə duman.\nŞərq küləyi əsəcək. Havanın temperaturu gecə 21-26° isti, gündüz 34-39° isti, dağlarda gecə 14-18° isti, gündüz 22-27° isti olacaq.


xarici mətbuata istinadən xəbər verir ki, "Yapon matkası", "Yapon göbələyi", "Meduza" kimi adlandırılan çay göbələyi Yapon tibbində coxdan işlədilir. Bu göbələk qadın orqanizminə müsbət təsi\nCinsi yolla keçən xəstəliklər və onların qarşısının alınması yolları\nCinsi yolla keçən infeksiyalar – bir insandan digərinə əsasən cinsi əlaqə zamanı keçən xəstəliklərdir. Bu infeksiyalar vaxtında müalicə olunduqda sağala bilir. Bu infeksiyaların ən mənfi cəhəti odur ki, onlar özlərini biruz\nKişilərin cinsi partnyoru tez-tez dəyişməsi və yaranan xəstəliklər. Kişilər üçün 10 qızıl qayda. Cinsi infeksiyalar çox geniş yayılmışdır. Ekspertlərin hesablamalarına görə, yer kürəsində hər altı sakindən biri, nə vaxts\ncinsi xəstəliklər melumatlari 2020, cinsi xəstəliklər haqqinda melumat , cinsi xəstəliklər xeberleri, cinsi xəstəliklər haqqinda ətraflı xanim.az saytında öyrənə bilərsiz


Keşmiş dostların 35 saylı toqquşması – Mandat Ağazadənin, yoxsa Arifoğlunun olacaq?\nTarix 09.01.20, 12:02\nSözsüz ki, sonrakı mərhələlərdə başqa seçki dairələrində də eskalasiya arta, müxtəlif namizədlər arasında münasibətlər və mübarizə gərginləşə bilər, ancaq heç şübhəsiz ki, 35 saylı Xətai üçüncü seçki dairəsi bu baxımdan xüsusilə fərqlənəcək. O səbəbdən ki, bu dairədə mandat uğrunda mübarizəyə qoşulmuş əsas rəqiblər keçmiş dostlardır və onlar arasında ilk toqquşma hələ “start xəttinə” yaxınlaşmamış - seçki sənədləri DSK-ya tədim olunan gün qeydə alınmışdı.\nRauf Arifoğlu və İqbal Ağazadə vaxtilə eyni seçki blokunun rəhbərlərindən olublar və bu uğurda həbsxana həyatı yaşayıblar, kampaniyanın başlanğıcında onların arasında “atəşkəs sazişi” əldə etmiş Pənah Hüseynlə birlikdə. Düzdür, istintaqda bəzi xoşagəlməz məqamlar da olub, lakin sonradan yoldaşlar bu fraqmentin üstündən keçərək, onu "obyektiv səbəblər"in üstünə yıxa biliblər. Hətta həbsdən çıxandan sonra, kənardan müşahidə olunduğu, mediadan göründüyü epizodlara görə mühakimə yürüdəsi olsaq, deyə bilərik ki, bu ikilinin arasında dostluq münasibəti hökm sürüb. İqbal Ağazadə “Yeni Müsavat”ın səhifələrində gen-bol təbliğ olunurdu. Hətta o, partiyasının orqanı olaraq xüsusi qəzet nəşr etdirməkdənsə, özünün və partiyasının təbliğatını “Yeni Müsavat”da bir səhifə kirayələrək aparmağı məqsədəuyğun sayırdı.\nLakin 2015-ci ildə Rauf Arifoğlu ilə İqbal Ağazadənin siyasi statusları, demək olar ki, bərabərləşdi. Artıq Müsavat partiyasından istefa vermis, iqtidar komandasıyla xeyli yaxınlaşmış R.Arifoğlu 2015-ci il parlament seçkilərində namizədliyini irəli sürmədi. Belə informasiyalar vardı ki, hakimiyyət dairələrindən ona seçkilərə qatılmağı məsləhət görməyib. 2010-cu ildə olduğu kimi, sərf edəcəyi enerjinin, vəsaitin boşuna gedəcəyi barədə mesaj yollayıblar və Arifoğlu 5 il öncəki vəziyyətdə qalmaq istəməyib. İqbal Ağazadə isə hakimiyyətdəki dayaqları yıxılmış olsa da (artıq Eldar Mahmudov vəzifəsindən götürülmüş, ev dustağı edilmişdi, onun tələbə yoldaşı olan İlqar Əliyev isə həbsxanada ölmüşdü-müəll.), yenidən seçkiyə qatıldı və əvvəlcə 35 saylı seçki dairəsində Araz Əlizadəyə, daha sonra isə Ağdaşda, 90 saylı seçki dairəsində Cavid Osmanova uduz(durul)du. Bütün bu uğursuz cəhdlər o demək idi ki, mövcud hakimiyyətdən üç dəfə MM üzvü mandatı almağa nail olmuş Ağazadənin “qələmi artıq qırılıb”.\nHazırda da Ağazadə üçün siyasi situasiya eynidir. Artıq İqbal Ağazadəni mövcud hakimiyyətə heç nə bağlamır. İndi o, açıq alınla “mən müxalifət partiyasının lideriyəm” deyə bilər. Lakin bu da bir gerçəklikdir ki, parlamentin tərkibinə düşmək üçün müxalifət partiyasının lideri olmaq nəinki kömək etmir, hətta daha çox mane olur. Hətta indi bəzi iddialar var ki, onu elə əvvəlki partonu Eldar Mahmudov radikallaşdırıb. Üstəlik, bir mühüm məqam da var: bu ikili daha əvvəlki kimi dost deyil. Bunu Arifoğlu açıq şəkildə yazır, Ağazadə isə təkzib etmir. Məlum olur ki, iki ildir onların arası dəyibmiş, "35 saylı toqquşma" olmasaydı, yəqin bu barədə geniş ictimaiyyət heç xəbər tutmayacaqdı...\nLakin mandat aldığı illərdə Ağazadənin xeyrinə olan inzibati resurslar bu dəfə onun ziyanına olacaq. Xüsusən də 35 saylı seçki dairəsinin ərazisində yerləşən hərbi müəssisələrin şəxsi heyətinin mövqeyi faktoru onun əleyhinə işləyəcək. Əmrə müntəzir olan hərbçilər bu dəfə “qırılmış qələm” amilinə görə İqbal Ağazadəyə səs verməyəcəklər...


ERMƏNİ EKSPERTİN ETİRAFLARI: “Bakı-Tiflis-Qars magistralı çox effektli işləyəcək” – Müsahibə\n02 Noyabr 2017 - 13:03\nERMƏNİ EKSPERTİN ETİRAFLARI:“Bakı-Tiflis-Qars magistralı çox effektli işləyəcək” – Müsahibə\nAsiya ilə Avropanı birləşdirən Bakı-Tiflis-Qars dəmiryolunun açılış faktı və Avrasiya məkanında oynayacağı geopolitik rol dünya və MDB mətbuatında hələ də müzakirə olumaqdadır. “Le Monde” (Fransa) yazır ki, “Asiya ilə Avropanı dəmiryolu vasitəsilə birləşdirmək asandan da asan olacaq”.\nTəbii ki, Ermənistanın jurnalist və ekspert cəmiyyətində də bu yöndə xeyli şərhlər meydana çıxır və bu ölkə KİV-lərinin etirafına görə, “bunların içində adekvat və həqiqətən ekspert yanaşması çox azdır, təəssürat yaranır ki, BTQ-nin açılışı çoxları üçün sürpriz olub. Bu proqram hələ kağız üzərində olarkən Ermənistanın ən böyük nəqliyyat-ekspeditor şirkəti “Apaven”in icraçı direktoru Qagik Ağacanyan iddia edirdi ki, onun gerçəkləşməsi tamamilə mümkündür. Sıfırıncı illərin ortalarında Ermənistanda bir-birinin sözünü kəsərək hey təkrar edirdilər ki, Ermənistan ərazisindən yan keçən layihə iqtisadi baxımdan mənfəətsiz olacaq. Amma yalnız Ağacanyan kimi adamlar durumu gerçək qiymətləndirirdilər”.\nAğacanyanın bu istiqamətdə "Regnum"a yeni müsahibəsini Strateq.az oxucularına təqdim edirik:\n– Cənab Ağacanyan, bu mövzuda ilk dəfə 14 il qabaq danışmısınız. O zaman sağlam dəyərləndirmələr az idi. Bu durum indin də qalmaqdadır. Beləliklə, ilk qatar buraxılıb.\n– Söhbət hələlik texniki stratdan gedir. Qarşıda hələ infrastruktur yaradılması üzrə böyük işlər durur – gömrükxana, sərhədlər, anbarlar, tariflərin müəyyən edilməsi, təşkilati işlər. Həm də qabaqdan qış gəlir, bu, yüksək dağ dəmiryol magistralını işə salmaq üçün ən yaxşı vaxt deyil. Düşünürəm ki, yazdan gerçək şəkildə işləməyə başlayacaq. Bu, elə bir layihə üçün normaldır və bu işlər həyata keçiriləcək.\n– Necə hesab edirsiniz, magistralın yüklənməsi necə olacaq, inkişaf etmiş Gürcüstan limanları şəraitində ona tələb nə dərəcədə olacaq?\n– Mən bu mövzuda bir yığın gülməli, qeyri-peşəkar müxtəlif şərhlər oxumuşam. Bunlardan biri ona toxunur ki, İranın Türkiyə ilə artıq fəaliyyətdə olan dəmiryolu var və Orta Asiya ölkələri və Çin üçün Xəzər dənizi, Azərbaycan, Gürcüstan və yenə də Türkiyə üzərindən Avropaya çıxış yolu maraqlı deyil. Gördüyümüz kimi, hər iki halda sonuncu tranzit ölkə Türkiyədir, buna görə də Gürcüstan ərazisindən inşa etməyə dəyməz. Amma məsələ burasındadır ki, İran üzərindən Türkiyəyə dəmiryolu BTQ ilə rəqabətə girə bilməz, çünki yüksək dağ gölü Vandan bərə keçidi kimi ciddi məhdudiyyət var. O, alternativ olsaydı, ondan faydalanardılar. Bu istiqamətdə daşımaya tələbat var, BTQ-nin buraxılış qabiliyyətyi isə yüksədir, çünki orada enli dəmiryolundan və güclü, müasir elektrovozlardan istifadə olunur.\nDaha bir cəfəng iddiadır ki, o, qışda işləməyəcək. Bəs təmizləmək yoxdur? Sibirdə, Skandinaviyada dəmiryolundan necə istifadə edirlər? Özü də BTQ-də bütün problemli yerlər artıq süni tunellərlə örtülüb ki, bu da istismarı xeyli dərəcədə asanlaşdırır. Orada qış amili yoxdur, sərt yamaclar qalır, qatardakı vaqonların sayını və tonnajı azaltmaqla bu vəzifəni həll etmək olar. 40 vaqon əvəzinə 15 vaqonluq, amma böyük tezlikli qatar çəkmək mümkündür – eynilə Ermənistanda etdiyimiz kimi. Belə ki, bütün bunlar özlüyündə effektli işləyə bilər, çünki bizdə də problemli relyef var. Bizdə bu vəzifələri özümüz həll ediriksə, BTQ-nin bizim imkanlarımızla müqayisə olunmayacaq dərəcədə böyük imkanları olan bir sıra ölkələri var.\nƏlbəttə, magistral işləyəcək və effektli işləyəcək. Başqa məsələdir ki, Qars-Gümri (Ermənistan) dəmiryolunun reanimasiyası bizim maraqlarımızda olardı. Hələ 14 il qabaq iddia edirdim ki, qonşuların layihələrinə ilişməməli, öz qanadımızın reanimasiyası üzərində işləməliyik. Beynəlxalq maliyyə institutları və ölkələr layihənin maliyyələşməsinə qatılmayıb, çünki bütün ölkələrin hökumətləri çox gözəl anlayırdı ki, bu yol Ermənistanın blokadasını daha güclü şəkildə artıracaq və son nəticədə bölgədə dezinteqrasiya proseslərini dərinləşdirir. Hamı ona işarə edirdi ki, Türkiyə və Ermənistan arasında sadəcə işsiz qalmış magistral var. Amma Türkiyə ilə Azərbaycanın imkanları var və bundan istifadə etdilər.\n– Bu fikir də var ki, Türkiyə ilə Gürcüstan arasında dəmiryol əlaqəsi artıq xeyli yatırım qoyulmuş Gürcüstan limanlarının yükünü azaldacaq. Sizin proqnozunuz necədir?\n– Başlanğıc mərhələdə Gürcüstan Batumi və Poti limanlarından, həmçinin Gürcüstan dəmiryollarından büdcəyə vergilər hissəsi üzrə bəzi itkilərə məruz qala bilər. Dəmiryol yüklərinin bir hissəsi Qars-Axalkalaki-Tiflis-Qardabaninin qısa çiyninə istiqamətlənəcək, bu da 240 km, Poti-Qardabani və Batumi-Qardabani uyğun olaraq 360 km və 400 km təşkil edir. Axı dəmiryolunda gəlir daşınan yükün məsafəsindən formalaşır. Amma elə, ya belə, həm limanlardan, həm də BTQ-dən istifadə olunacaq. Bundan savayı, bu dəmiryolu təkcə əlüstü gəlir əldə etmək məqsədi güdmür, perspektivdə Orta Asiya respublikalarının və tam ola bilsin, Çinin ondan istifadəsiylə strateji önəm qazanacaq. Bu gün illik 6,5 milyon ton həcmdə yükdən danışılır, limanlar bu həcmin öhdəsindən gələ bilməzdi.\n– Rusiya da bu yoldan Türkiyə ilə mal dövriyyəsi üçün istifadə edə bilər. Yaxud Moskva onunla prinsipcə rəqabətdə olan dəmiryolundan istifadə etməyəcək?\n– Düşünmürəm ki, bu magistral Rusiyaya lazımdır. Onun özünün Qara dənizdə Novorossiyskdə böyük limanı var. Rəqabət planında bu gün Çindən Avropaya yüklərin əsas axını Rusiyadan gedir. Bu logistikanı dəyişmək çox çətin olacaq. Rusiya DY-da nəyin necə baş verdiyini də başa düşürlər və onun trafikini necə tovladıqlarını kənarda durub seyr etməyəcəklər. Həm də BTQ-nin zəif yeri Xəzər dənizidir. Elan edilmiş illik 6,5 milyon ton üçün liman və donanma infrastrukturuna çox böyük yatırımlar tələb olunur. Ola bilsin, vaxt keçdikcə BTQ ilə yük axını artınca belə də olacaq, amma indi deyil.\n– 2-3 tranzit ölkə əvəzinə onlarla ölkənin ərazisindən istifadə etməyin Çin üçün nə mənası var?\n-Yük daşıyanlar üçün yükün neçə ölkədən keçdiyinin mənası yoxdur. Bu gün tranzit yükdaşımalarının təşkili avtomatik rejimdə yoluna qoyulub. Hər şey daşımanın qiymətinə dirənəcək. Burada rəqabət qabiliyyətli qiymət təklif etmək planında BTQ-nin çətinlikləri ola bilər. Həm də tariflər dəmiryolunun xərcini çıxarmaldır. Hər şey Ankara, Tiflis və Bakı hökumətlərinin uzlaşdırılmış işindən asılıdır. Başqa bir mühüm amili də hesabdan silməyək – yükdaşıma müddətini. Yanlış təşkil, yəni Xəzər dənizi üzrə daşıma vəzifəsi daşıma müddəti baxımından BTQ-nin rəqabət qabiliyyətini azalda bilər. Belə ki, qarşıda hələ çox böyük iş durur.\nQaldı ki, Ermənistanın özünə, bircə bir az problemli Astara körpüsünün tamamlanmamış inşası başa çatarkən Azərbaycan və İran dəmiryolları birləşəndən sonra bölgədə Ermənistandan muxtar şəkildə işləyən dəmiryolları həlqəsi əmələ gələcək. Bu, heç cür dəyişilməyəcək obyektiv gerçəklikdir. Heç bir müharibə əbədi uzanmadığından uzunmüddətli perspektivdə Ermənistanın bölgədəki bütün dəmiryollarına çıxışı var.


– Ata, sən burda qal, mən hər üç günnən, beş günnən bir sənə yemək gətirib verərəm, təki sən padşah cəlladlarının əlinə düşməyəsən.Atası razı oldu. İmran onun əlini öpüb, gözləri doluxsunmuş qayıtdı evlərinə. İmran hər dəfə ova çıxmaq mahnasıynan atasına lavaşdan, yumurtadan, toyuxdan gətirirdi. Bunları burda qoyax, sizə xəbər verək padşahdan. Padşah bir gün qoşun götürüb vəziriynən ova çıxmışdı. Yolu bir çay kənarından düşdü. Çayın üstündə nuh əyyamından qalma bir körpü varıydı, amma bu körpü o qədər qəşəng idi ki, elə bil günü bu gün tikilmişdi. Padşah körpüdən keçəndə gözü sataşdı suya, baxıb gördü suda bir qız şəkli görünür. Qız nə qız, yemə, içmə, xətti-xalına, gül camalına tamaşa elə! Elə bil ki, on beş gecəlik bir ay parçası. Padşah bir könüldən min könülə aşiq oldu qıza, əlini çibinə salıb bir xışma qızıl çıxartdı, atdı suya, o saat su bulandı, qızın şəkli gözdən itdi. Padşah əlini ürəyinə qoyub tirtap yıxıldı yerə. Vəzir padşahı bir təhərnən ayıldıb dedi:\nİstifadə edilmiş mənbə:http://www.nagillar.az/article/a-183.html


“Çelsi” klubundan Aysellə Araşa qeyri-adi dəstək\nİngiltərənin “Çelsi” klubunun azarkeşləri “Eurovision-2009” musiqi yarışmasının axarına təsir etmək qərarına gəliblər. Apasport.az saytının məlumatına görə, britaniyalı fanatlar Azərbaycan təmsilçiləri Aysel Teymurzadə ilə Araşın da iştirak edəcəyi bugünkü yarımfinalın nəticələrinə müdaxilə etməkdə israrlıdırlar.\n“Çelsi”nin azarkeşlərinin əsas məqsədləri yarımfinalın 19 iştirakçısından birini, daha doğrusu Norveç təmsilçisi Aleksandr Rıbakı yarışdan kənarlaşdırmaqdır. Birləşmiş Krallıq və Avropanın bütün futbol həvəskarlarına müraciət edən londonlular onları milliyyətcə belaruslu Rıbakın əleyhinə səs verməyə çağırıblar. Məsələ burasındadır ki, sözügedən müğənni “Eurovision-2009”da Norveçin şərəfini qoruyacaq. Özü də Norveç müsabiqənin favoriti hesab olunduğundan, Rıbak Aysellə Araşın əsas rəqiblərindən biridir. “Çelsi”nin fanatları isə bir həftə öncə baş verənlərə görə qəzəbləniblər. Onlar hesab edirlər ki, London klubunun Çempionlar Liqasının yarımfinalında “Barselona” ilə görüşdə düçar olduğu uğursuzluğa norveçli hakim Tom Henninq Evrebe səbəbkardır. İndi britaniyalı azarkeşlər hakimin heyfini Rıbakdan çıxmaq istəyirlər.\nMəhz buna görə də “Çelsi” rəsmiləri və fanatları Rıbakın rəqiblərinə, o cümlədən Aysellə Araşa səs verəcəklər. Azarkeşlərin bu kampaniyasına futbolçuların da qoşulacağı gözlənilir. Belə olan halda, Didye Droqba və Mixael Ballakın da bizimkilərə səs verəcəyini ehtimal etmək olar. Nəzərə almaq lazımdır ki, Ballakın həmyerlisi Berti Foqts Azərbaycan yığmasını çalışdırır və bu amil də 33 yaşlı yarımmüdafiəçidə ölkəmizə qarşı simpatiya yarada bilər.\nQeyd edək ki, Norveç də Azərbaycan kimi, “Eurovision-2009” müsabiqəsinin yarımfinalında bu gecə mübarizə aparacaq.


NASA koronavirusdan qoruyan boyunbağı hazırladı\nNASA sahibi hər dəfə üzünə toxunmaq istəyərkən titrəşim yaradan antikoronavirus boyunbağı hazırlayıb.\nQaynarinfo Daily Mail-ə istinadla xəbər verir ki, bu əşya 3D printerdə çap ediləcək.\nİnfraqırmızı sensordan istifadə edərək cihaz üzə çox yaxın olan əli dərhal hiss edir. Hərəkət başlayan kimi, medalyonun içində olan kiçik mühərrik işə düşür. Beləliklə, tərtibatçılar gözlər, burun və ağız vasitəsilə COVID-19-in bədənə yayılması yolunun qarşısını almağa çalışırlar.\nNASA-dan qeyd edilib ki, bu cihaz-boyunbağı maska və ya koronavirusa qarşı digər fərdi qoruyucu vasitələrin əvəzinə deyil, onlarla birgə istifadə edilə bilər. Bundan əlavə, tərtibatçılar modeli fərqli rənglərdə buraxmağa söz veriblər.\nQeyd edək ki, alimlər öskürəyə qarşı tibbi maskaların effektivliyinin az olduğunu deyiblər. Məlum olub ki, maska asqıraq və ya öskürək zamanı kiçik tüpürcək damcılarının yayılmasının qarşısını alsa da, bununla onun süzmə qabiliyyəti azalır.


Hansı partiyalarda üzvlük haqqı yığılır?..\nTarix: 8-05-2017, 11:40 Oxunma sayı: 838 Bölmə: Siyasət\nAzərbaycan Respublikasının 18 yaşına çatmış, fəaliyyət qabiliyyətli hər bir vətəndaşı dinindən, dilindən, sosial və etnik mənşəyindən asılı olmayaraq siyasi partiya üzvü ola bilər. Yalnız Konstitusiyaya görə bəzi şəxslərin partiya üzvlüyü istisnadır...\nHazırda siyasi partiyalarda üzvlük haqqı nə qədərdir? Azərbaycanda fəaliyyət göstərən partiyalar bu üzvlük haqqını ala bilirlərmi?\nBununla bağlı Modern.az saytı partiyalarla əlaqə yaradıb.\nKlassik Xalq Cəbhəsi Partiyasının (KXCP) sədri Mirmahmud Mirəlioğlunun sözlərinə görə, partiya rəsmi qərara əsasən, hər hansı üzvlük haqqı toplamır:\n"Üzvlük haqqı toplamırıq. Bunu Azərbaycan Respublikasının uyğun strukturları, yəni Maliyyə Nazirliyi, Mərkəzi Seçki Komissiyası, Dövlət Statistika Komitəsi, Vergilər Nazirliyi kimi orqanlar da bilir. Biz illik maliyyə hesabatlarını sıfırla veririk”.\nMüasir Müsavat Partiyasının sədri Hafiz Hacıyev partiyada könüllülərin olduğunu və üzvlük haqqı verdiklərini qeyd edib:\n"Müəyyən qədər imkanı olan insanlar partiyaya dəstək olmaq üçün üzvlük haqqı verirlər. Məsələn, rayon təşkilatlarında 50-80 manat yığdığımız vaxtlar olub. Bəzi imkanlı üzvlərimiz partiyanın işlərinə kömək edirlər. Eləsi var ki, ayda 150-200 manat verir. Bundan əlavə, partiyada könüllü işləyən insanlar da var. Müəllimlər, həkimlər günün bir hissəsi işdə olur, yəni bir-iki saat gəlib kömək edirlər”.\nAzərbaycan Demokratik Partiyasının (ADP) sədri Sərdar Cəlaloğlu üzvlərin əksəriyyətinin işsiz olduğunu vurğulayıb:\n"Ümumiyyətlə, üzvlərimizin böyük əksəriyyəti işsizdir. Düzdür işləyən üzvlərimiz də var. Buna görə də qərar vermişik ki, yığa bildiyimiz üzvlük haqqı öz fəaliyyətimiz üçün lazım olan xərclərə sərf olunsun. Tutaq ki, rayonlarda üzvlərimiz verəcəkləri üzvlük haqqı hesabına öz fəaliyyətlərini maliyyələşdirsinlər. Biz üzvlük haqqı yığmırıq. Vaxtilə on minlərlə üzvümüz olub. Çox böyük həcmdə üzvlük haqqı yığırdıq. Amma sonra həm partiya üzvlərimizin sayı azaldığına görə, həm də iqtisadi böhran olduğu üçün üzvlük haqqı yığmadıq. Son vaxtlarda nə qədər üzvlük haqqı yığdığımızla bağlı konkret bir rəqəm deyə bilməyəcəm”.\nAzərbaycan Milli İstiqlal Partiyasının (AMİP) Siyasi Şurasının üzvü Əli Orucov üzvlük haqqının gəlirin 0,1 faizi qədər olduğunu deyib:\n"Üzvlük haqqı könüllük əsasında alınır və məcburi deyil. Ödəməməklə bağlı hər hansı cəza nəzərdə tutulmayıb. Məbləğ də konkret deyil. Əmək haqqının 0,1 faizi qədərdir. İanələr və yaxud daha yüksək üzvlük haqqının ödənməsi partiya üzvlərindən asılıdır. Eyni zamanda, partiya təlimatına görə, seçki qurumları ilə bağlı əlavə üzvlük haqqı nəzərdə tutula bilər”.\nMüsavat Partiyasının Mərkəzi İcra Aparatının rəhbəri Gülağa Aslanlının sözlərinə görə, üzvlük haqqı şəxsin gəlirinin 1 faizini təşkil edir:\n"Üzvlük haqqının verilməsi könüllülük əsasındadır. Hər hansı inzibati metod tətbiq olunmur. Sadəcə, çalışırıq ki, üzvlük haqqını ödəsinlər”.\nAzərbaycan Liberal Partiyasının sədri Əvəz Temirxan da partiya üzvlərindən hər hansı üzvlük haqqının alınmadığını qeyd edib. Səbəb kimi isə işsizlik probleminin mövcudluğunu bildirib. Onun sözlərinə görə, partiya üzvlərinin 99 faizi işsizdir.\n“YAŞAT” Fondunun Himayəçilik Şurasının ilk iclası keçirildi\nTarix: 9-12-2020, 11:00 Oxunma sayı: 207 Bölmə: Cəmiyyət\n"YAŞAT” Fondunun Himayəçilik Şurasının ilk iclası keçirildi\nTarix: 8-05-2017, 17:10 Oxunma sayı: 1 435 Bölmə: Cəmiyyət\nTarix: 7-10-2015, 10:56 Oxunma sayı: 1 180 Bölmə: Kriminal\nTarix: 18-12-2017, 13:23 Oxunma sayı: 602 Bölmə: Siyasət\nErmənistan bu tarixdə dağılacaq – Böyük inqilab\nTarix: 22-07-2015, 10:56 Oxunma sayı: 934 Bölmə: Dünya\nTarix: 30-11-2020, 17:30 Oxunma sayı: 236 Bölmə: Sağlamlıq / Manşet


Fevralın 24-də Amerikanın Səsi ilk yayımının 79-cu ildönümünü qeyd edir.\nİkinci Dünya Müharibəsinin ilk qaranlıq günlərində Amerika Birləşmiş Ştatları hökuməti nasist təbliğatına qarşı doğru və qərəzsiz məlumat yaya biləcək bir təsisata ehtiyac olduğuna qərar verdi.\nBeləliklə, Amerikanın Səsi 1 fevral, 1942-ci ildə təsis olundu. 23 gün sonra - fevralın 24-də media qrumu alman dilində ilk 15 dəqiqəlik verilişini yayımladı.\n“Hier spricht die Stimme Amerika. Heute, und taeglich von Heute an ... Bu, Amerikanın Səsidir. Hər gün bu vaxt sizə Amerika və müharibə barədə danışacağıq. Xəbərlər yaxşı və ya pis ola bilər. Biz sizə həqiqəti söyləyəcəyik.” Amerikanın Səsinin ilk yayımı bu sözlərlə başlandı.\nAmerikanın Səsi Amerika həyatına bir pəncərə açmağa çalışdı. Həqiqətən, qanunun tələb etdiyi kimi Amerikanın Səsi dəqiq, obyektiv və əhatəli xəbərlər təqdim etməlidir; Amerika düşüncəsi və balanslaşdırılmış təsisatları, əhatəli işıqlandırılması; həm də ABŞ siyasətləri.\nAmerikanın Səsinin 20-ci ildönümündə Prezident Con F. Kennedi Amerikanın Səsinin vəzifəsinin "Amerikanın hekayəsini dünyaya izah etmək” olduğunu demişdi.\n“Bu, son dərəcə çətin və həssas bir işdir. Bir tərəfdən siz hökumətin və buna görə də xalqın qolusunuz vəhekayəmizi dünyaya ABŞ-ın demokratiyasını ən parlaq şəkildə təmsil etmək sizin vəzifənizdir. Digər tərəfdən azadlıq yolunun və azadlığın qolunun bir hissəsi olaraq hekayəmizi Oliver Kromvellin portreti haqqında dediyi kimi “özünüzü necə varsınız-üzünüzdəki ləkələr və ziyillərlə - o qədər də cəlbedici olmayan hər şeylə göstərin.”\nAmerikanın Səsinin çatdırdığı 20 İyul 1969-cu ildə insanın aya enməsi də daxil edilməklə, yüzilliyin möhtəşəm hadisələrini 615 milyon insan dinləyib.\nDövlət Departamentinin 1 fevral 2021-ci il tarixli tvitində bildirdiyi kimi “Amerikanın Səsi ilk yayımı zamanı dinləyicilərə demişdi: "Xəbər yaxşı və ya pis ola bilər. Biz sizə həqiqəti söyləyəcəyik."\nHəmin yayımdan bu günə qədər Amerikanın Səsi azadlıq və demokratiyanı dəstəkləmək üçün dünyadakı insanları məlumatlandırmaq, cəlb etmək və əlaqələr qurmalarına yardım etməkdə davam edir.


Planetdə istifadə olunan təmiz suyun üçdə biri ilə yarısı arasında 'oğurlanır' - Məlumat - 2021\nPlanetdə istifadə olunan təmiz suyun üçdə biri ilə yarısı arasında 'oğurlanır'\nİqlim dəyişikliyi, intensiv əkinçilik, lazımsız tullantılar, sənaye miqyasında çirklənmə. Bunlar planetin çox hissəsindəki şirin su mənbələri üçün ciddi təhdidlər yaradan əsas səbəblərdəndir.\nBaşqa birini də əlavə edə bilərik: oğurluq.\nYeni bir məqalə müəlliflərinə görə, planetin insanlar tərəfindən istifadə edilən təmiz suyunun üçdə biri ilə yarısı arasında oğurlanır, yəni şirkətlər və fərdlər tərəfindən qeyri-qanuni şəkildə çıxarılır. Bu şəkildə qanunsuz olaraq alınan məbləğ hər gün çox miqdarda olur.\nTəbii ki, fenomen yeni deyil. Tarix boyu insanlar almaq hüququ ilə özlərinə aid olmayan təbii qaynaqları, o cümlədən suyu almışlar, lakin problemin böyüklüyü olduqca təsirli ola bilər.\nSu oğurluğu da yalnız müəyyən sahələrlə məhdudlaşmır. "Davamlı su çatışmazlığı bütün qitələrdə baş verir və iqlim dəyişikliyi ilə getdikcə daha da ağırlaşır" müəllifləri yazırlar. Şirin su mənbələri getdikcə tükəndikcə oğurluq miqyası planet boyu sürətlənir.\nProblemin dərəcəsini müəyyənləşdirmək üçün tədqiqatçılar kənd təsərrüfatı bitkiləri üçün uyğunsuz su istifadəsi hallarını araşdırdılar: ABŞ-da Kaliforniyada marixuana, İspaniyada çiyələk və Avstraliyada pambıq. Üç məhsulun hamısı intensiv su becərilməsini tələb edir.\nTədqiqatçıların üç fərqli qitədəki bu üç fərqli hadisədə ortaq bir mövzu olaraq tapdıqları şey, su oğurluğunun yetişənlər üçün iqtisadi məna kəsb etməsidir, xüsusən qurulıq kimi dövrlərdə təzə su həmişəkindən daha azdır.\nSəbəb yumşaq tənzimləmə və zəif tətbiqetmə şirin suyun kənd təsərrüfatı becərilməsi üçün geniş mənimsənilməsini asanlaşdırmasıdır ki, bu da qlobal şirin su istifadəsinin təxminən 70% -ni təşkil edir.\n"Bizim tapıntılarımız fərdi şəxslərin və şirkətlərin oğurluq aktına görə cavabdeh olmasına baxmayaraq, fenomen tənzimləmələrin (siyasi, hüquqi, institusional və s.) Sistematik bir uğursuzluğunu əks etdirir" deyir. "Bundan əlavə, tənzimləyicilər suyun dəyərini başa düşmədikdə, uyğun olmayan təyin edilmiş cəzalar oğurluq riskini artırır."\nBaşqa sözlə, günahkarlar tutulanda belə, cəzalar su oğurluğunu dayandıracaq qədər sərt deyil. Çözüm şirin suyun qiymətli bir təbii sərvət kimi təmizlənməsindədir, oğurluğu ciddi maliyyə cəzalarına səbəb olur. Bu şəkildə qanuni bir çəkindirici vasitə tətbiq edilərsə, şirin su mənbələrini daha geniş miqyaslı oğurluqlardan qorumağa xidmət edə bilər.\n"Potensial oğurluq sürücülərini fərdi səviyyədə həll etməklə, bütün su istifadəçilərinə geri dönməz zərərin qarşısını ala bilərik" deyə elm adamları iddia edirlər. “Məhkəmə araşdırmaları, xüsusilə çatdırılma sistemlərinin ən ucqar hissələrində, kifayət qədər mənbəyə (maliyyə və insan) uyğunluğu və tətbiqetmənin izlənilməsinin, aşkarlanması və mühakimə olunma ehtimalını artırmasının vacibliyini açıq şəkildə dəstəkləyir. oğurluğun azaldılmasında mühüm amildir ”.\nVideo: Bakıda yağış göl əmələ gətirdi (BiləR 2021).\nCopyright 2021 \_ Ətraf mühit və sosial ekologiya \_ Planetdə istifadə olunan təmiz suyun üçdə biri ilə yarısı arasında 'oğurlanır'


“Azərbaycan növbəti dəfə qlobal həmrəyliyə töhfəsini verdi”\naccess_time29/06/2020 18:15 folder_openSiyasət\n“Dünya koronavirusla üz-üzədir. Məsələ ondadır ki, pandemiya insanların səhhəti üçün problem yaratmaqla kifayətlənmir. Eyni zamanda qlobal siyasi-iqtisadi nizamı da köklü surətdə dəyişir”.\nBunu “Sherg.az”a Prezident yanında Dövlət İdarəçilik Akademiyasının müəllimi, Bakı Politoloqlar Klubunun rəhbəri Zaur Məmmədov deyib.\nAnalitik bildirib ki, pandemiyanı “üçüncü dünya müharibəsi” adlandırırlar:\n“Belə vəziyyətdə əfsuslar olsun ki, BMT Təhlükəsizlik Şurasının, BMT Baş Assambleyasının və inkişaf etmiş dövlətlərin heç birinin əməli fəaliyyətini görmürük. Hətta bununla bağlı təşəbbüslərin belə şahidi olmuruq. O baxımdan indiki məqamda Azərbaycan Prezidentinin Baş Assambleyasının xüsusi sessiya təşəbbüsünün dəstəklənməsi olduqca önəmlidir.\nArtıq bəllidir ki, BMT-də təmsil olunan 160-dan çox ölkə dövlət başçısının təklifini məmnunluqla dəstəkləyib. Gözlənildiyi kimi sadəcə işğalçı Ermənistan buna qarşı çıxıb və humanist təklifə dəstək verməyib. Bu, Ermənistanın qlobal problemlərə və insan həyatına necə münasibət sərgilədiyinin əyani təzahürüdür”.\nZ.Məmmədovun sözlərinə görə, Azərbaycan növbəti dəfə qlobal həmrəyliyə və bəşəriyyətin qorunmasına öz mühüm töhfəsini verdi:\n“Ölkəmiz bir-biri ilə kəskin münasibətdə olan dövlətlərin ortaq dostluq platformasına çevrilib. Dünyada 10 milyona yaxın insanın koronavirusa yoluxduğunu nəzərə alsaq, ölkələr arasında həmrəy mexanizmlərin və müştərək proqramların hazırlanmasının nə qədər vacib olduğunu dərk edərik”.


Vinçesterin dönüşü yubanır » Football-plus.az\n22 mar 13:47liqa\nÖtən sayımızda premyer-liqanın autsayderi “Kəpəz”in martın 18-də məşqləri bərpa etdiyini xəbər vermişdik. Əvvəlcə fitnes zalında çalışan komanda üzvləri dünən meydanda məşqə çıxıblar. “Sarı-göylər” ADBTİA-nın stadionunda hazırlıq keçib. Gəncə təmsilçisinin heyətində zədəli futbolçuların müalicəsi davam edir. Son turda səfərdə “Sumqayıt”la baş tutan qarşılaşmada sona qədər oynaya bilmədiyinə görə əvəzlənən Dieqo Qusmaonun əzələsi yüklənib. Bir müddətdi zədədən əziyyət çəkən Şadon Vinçesterlə Samir Zərgərov da həkim nəzarəti altındadı. Vinçesterdən fərqli, Zərgərovla Qusmao martın 22-dən fərdi şəkildə məşqlərə başlaya biləcəklər. Şadonun müalicə prosesi isə martın sonlarına kimi uzanacaq.\n“Kəpəz”də istirahət başa çatdı Məhəmməd fərdi məşqlərə başlayıb Bədavi Almaniyada müalicə alır Nimeli qalmadı, Dieqo Qusmao gəlir Kərimlə Diallo qayıdır


Şamaxıda Şəhidlərin xatirəsi yad edildi - + FOTO + VİDEO\nŞamaxıda Şəhidlərin xatirəsi yad edildi + FOTO + VİDEO\nAzərbaycan Respublikasının Prezidenti yanında Bilik Fondunun Şamaxı üzrə nümayəndəsinin və Şamaxı İncəsənət Təhsili Mərkəzinin birgə təşkilatçılığı ilə 20 Yanvar faciəsi şəhidlərinin anım gününə həsr olunmuş tədbir keçrilib. Tədbirdən əvvəl Şamaxı İncəsənət Təhsili Mərkəzin təşkil etdiyi şəhidlərin xatirəsinə həsr olunmuş rəsm sərgisi nümayiş olunub.\nAnım mərasimində Şamaxı Rayon İcra Hakimiyyətinin nümayəndəsi İsmayıl Manafov, Şamaxı Təhsil Şöbəsinin müdiri Eyvaz Eminalıyev, Bilik Fondunun nümayəndəsi Gülnur Babaşova, rayon mədəniyyət işçiləri, yerli ziyalılar, müəllim və şagirdlər iştirak ediblər.\nÇıxış edənlər bu gün Azərbaycan xalqının azadlığı uğrunda canlarını qurban verən şəhidlərimizin qəhrəmanlıq mübarizəsinin hörmət və ehtiramla yad edildiyini, Vətən övladlarının qanları bahasına qazanılan müstəqilliyimizin qanımız və canımızla qorunmalı olduğunu bildiriblər.\nŞəhidlərin ruhu bir dəqiqəlik sükutla yad edildikdən sonra 20 Yanvar hadisələri ilə bağlı məktəblilərin və rayon gənclərinin hazırladıqları kompozisiyalar nümayiş olunub.


YENİ AZƏRBAYCAN PARTİYASININ QƏRARGAHINDA İMADƏDDİN NƏSİMİ YARADICILIĞINA HƏSR OLUNMUŞ SƏRGİ AÇILIB | CBC.AZ\nYENİ AZƏRBAYCAN PARTİYASININ QƏRARGAHINDA İMADƏDDİN NƏSİMİ YARADICILIĞINA HƏSR OLUNMUŞ SƏRGİ AÇILIB\nNov 27 2019 13:06\nNoyabrın 27-də Yeni Azərbaycan Partiyasının (YAP) qərargahında görkəmli Azərbaycan şairi İmadəddin Nəsiminin 650 illiyinə həsr olunmuş gənc rəssamların sənət əsərlərindən ibarət sərgi açılıb.\nAZƏRTAC xəbər verir ki, YAP və Azərbaycan Dövlət Rəssamlıq Akademiyasının birgə təşkilatçılığı ilə reallaşan sərgidə akademiyanın tələbələrinin 10-dan çox rəsm əsəri nümayiş olunur.\nTədbirdə YAP icra katibinin müavini, Milli Məclisin İctimai birliklər və dini qurumlar komitəsinin sədri Siyavuş Novruzov “Nəsimi ili” çərçivəsində ölkəmizdə və onun hüdudlarından kənarda təşkil edilən tədbirlərdən söz açıb. Bu gün ölkəmizdə mədəni sahəyə göstərilən dövlət qayğısından danışan Siyavuş Novruzov bildirib ki, bu ənənənin əsası ulu öndər Heydər Əliyev tərəfindən qoyulub. “Ümummilli Lider ikinci dəfə hakimiyyətə qayıtdıqdan sonra müasir müstəqil Azərbaycanın elm və mədəniyyət sahəsində də dirçəliş hiss olunmağa başladı. AXC-Müsavat cütlüyünün dövründə mədəniyyətə ögey münasibət bəslənirdi. Azərbaycan Bəstəkarlar İttifaqı, Yazıçılar Birliyi, Azərbaycan Milli Elmlər Akademiyası kimi elm və mədəniyyət ocaqları bağlamaq təhlükəsi ilə üz-üzə idi. Ulu Öndərin hakimiyyəti dövründə bu sahələr dirçəldi, bu işin arxasındakıların istəkləri baş tutmadı. Bu gün ölkəmiz inkişaf edir, mədəniyyətimizə böyük qayğı göstərilir”, -deyə S. Novruzov söyləyib.\nYAP icra katibinin müavini Prezident İlham Əliyev və Birinci Vitse-prezident Mehriban Əliyevanın Azərbaycan mədəniyyətinə qayğısından söz açıb, bu yöndə atılan addımları təqdir edib.\nAzərbaycan Rəssamlıq Akademiyasının rektoru, Xalq Rəssamı Ömər Eldarov Nəsiminin 650 illiyi münasibətilə reallaşan tədbirlərin əhəmiyyətindən bəhs edib. Bu il Nəsimi ilə bağlı ölkəmizdə çoxsaylı sərgilərin açıldığını deyən Ö.Eldarov ölkə başçısının mədəniyyətə göstərdiyi diqqət və qayğıdan söz açıb.\nMədəniyyət nazirinin birinci müavini Vaqif Əliyev Nəsimi yaradıcılığının Azərbaycanda son 60 ildə öyrənilməyə başlandığını bildirib. V.Əliyev deyib ki, Prezident İlham Əliyevin böyük Azərbaycan şairi İmadəddin Nəsiminin 650 illik yubileyinin qeyd edilməsi və 2019-cu ilin “Nəsimi ili” elan edilməsi haqqında sərəncamları bu böyük şəxsiyyətin yaradıcılığını, ədəbiyyatımıza verdiyi böyük töhfələri yenidən dərk və təhlil etmək üçün fürsət yaradıb. Bildirib ki, ulu öndər Heydər Əliyevin təşəbbüsü ilə 1973-cü ildə Nəsiminin 600 illik yubileyinin UNESCO səviyyəsində qeyd edilməsi Azərbaycan mədəniyyəti tarixində əhəmiyyətli hadisəyə çevrilmişdi. Dahi şair ilə bağlı əsərlər yazıldı, filmlər çəkildi, küçələrə onun adı verildi. Bu il ölkə başçısının müvafiq sərəncamlarına uyğun olaraq həm ölkəmizdə, həm də xaricdə müxtəlif tədbirlərin, sərgilərin, ədəbi-bədii axşamların təşkil edildiyini, kitabların çap olunduğunu söyləyən nazir müavini qeyd edib ki, hazırda YAP-da Nəsimi yaradıcılığına həsr edilmiş sərgisinin açılması bu qəbildən olan tədbirlərdəndir.\nTədbir çərçivəsində sərgidə əsərləri nümayiş edilən gənc rəssamlar diplomlarla təltif olunublar.\n“QARABAĞIN MƏDƏNİ İRSİ” LAYİHƏSİ DAVAM EDİR\nAug 07 2020 14:45\nAug 05 2020 16:18\nAZƏRBAYCAN VƏ TÜRKİYƏ QIRICILARI TƏLİM-MƏŞQ UÇUŞLARI KEÇİRİBLƏR\nAug 10 2020 17:33\nLİVANIN BAŞ NAZİRİ İSTEFA VERƏCƏYİNİ BƏYAN EDİB\nAug 10 2020 17:31\nİSPAN ALİMLƏRİ: ƏHALİNİN İQTİSADİ CƏHƏTDƏN DAHA HƏSSAS TƏBƏQƏLƏRİ COVID-19-A YOLUXMA RİSKİNƏ DAHA ÇOX MƏRUZ QALIR\nAug 10 2020 17:30\nAZAD RƏHİMOV: PANDEMİYANIN İLLƏRLƏ İDMANDA QAZANDIĞIMIZ UĞURLARI MƏHV ETMƏSİNƏ İCAZƏ VERƏ BİLMƏRİK\nAug 10 2020 16:43\nÖLKƏMİZİ UEFA AVROPA LİQASINDA TƏMSİL EDƏCƏK KLUBLARIMIZIN RƏQİBLƏRİ BƏLLİ OLUB\nAug 10 2020 16:42


Balakən və Zaqatalada dağıdıcı çaylar nəzarətdə saxlanılır.\n20 May 2020 18:05\nŞimal-qərb bölgəsində bolsululuğu ilə seçilən çaylar çoxdur. Balakən rayonunun ərazisindən axan Mazımçay da belə çaylardan hesab olunur. Bu çay daima yaz və payız aylarında öz məcrasından çıxaraq təhlükə yaradır. Son dəfə də dağıdıcı Mazımçay magistral yolu hədəfə alıb. Vaxtında aparılan qabaqlayıcı tədbirlər fəsadların yaranmasına imkan verməyib.\nTəhlükəsizlik tədbirləri ilə yanaşı dövlət proqramına uyğun yeni suvarma sistemləri də qurulur. Balakən rayonunun Mahamalar kəndi ərazisində su arxları beton kanallara alınır. Görülən işlər isə ən çox əkinçiliklə məşğul olan sakinləri sevindirir.\nYayın gəlişi ilə əlaqədar Zaqatala rayonunun yaşayış məntəqələrini baş verə biləcək sel təhlükəsindən qorumaq məqsədi ilə rayon ərazisindən axan Tala, Muxax, Katex və digər dağ çaylarında mühafizə tədbirləri davam etdirilir. Ümümilikdə Zaqatalada 12 iri və xırda dağ çayı axır. Hazırda Muxax çayının sahilində bənd qurma işləri davam edir. Bundan əlavə, il ərzində çaylarda sahilqoruyucu bəndlərin təmiri də nəzərdə tutulur.\nEyni zamanda, çay yatağının qum-çınqıldan təmizlənməsi işi həyata keçirilir. Mövsümlə əlaqədar, baş verə biləcək sel təhlükəsinin qarşısını almaq məqsədi ilə rayon ərazisindən axan dağ çaylarının ən təhlükəli hissələrinə digər texnikalar da ayrılıb.


Lənkəran Dövlət Universiteti Həmkarlar İttifaqı Komitəsinin sədri,Quliyev Vaqif\n8 avqust 1960-ci ildə Lənkəran şəhərində anadan olmuşdur.1977-ci ildə Lənkəran şəhər 2 saylı məktəbini bitirmişdir.1982-ci ildə Rusiya Federasiyasının Vladimir şəhərində politexnik İnstitutunun “Maşınqayırma” fakültəsini bitirib.”Maşınqayırma” üzrə mühəndis ixtisasını alıb.1982-84-ci illərdə Sovet Ordusu sıralarında hərbi xidmətdə olub.1985-ci ildə Lənkəran şəhər 113 saylı peşə məktəbində müəllim işləyib.1986-cı ildən 1990-cı ilə kimi Lənkəran şəhər Komsomol komitəsində şöbə müdiri vəzifəsində çalışıb.1990-cı ildən Lənkəran Rayon Aqrar Sənaye Birliyində və Lənkəran rayon çayçılıq İdarəsində texnoloq, mühəndis,təhlükəsizlik üzrə mühəndis vəzifələrində işləyib.2016-cı ildən Lənkəran Dövlət Universitetində mühəndis,2018-ci ildən Aqrar və mühəndislik fakültəsində müəllim kimi fəaliyyət göstərir.20 iyun 2018-ci ildə Lənkəran Dövlət Universiteti Həmkarlar İttifaqı Komitəsinin sədri seçilmişdir.Ailəlidir.\nLənkəran Dövlət Universiteti Həmkarlar İttifaqının 1202 nəfər üzvü vardır , onlardan 284 nəfəri müəllim və texniki işçilər, 918 nəfəri tələbədir.\nİnstitutda Tələbə Həmkarlar Komitəsi fəaliyyət göstərir.\nLənkəran Həmkarlar İttifaqı Komitəsinin 17 nəfər üzvü vardır:\n1.Quliyev Vaqif Şahverən oğlu-sədr\n2.İbrahimova Cəmilə Məzahir qızı-katib, humanitar kafedranın laborantı\n3.Kazımov Kamran Şahverənoğlu-üzv, sosial məsələlər üzrə prorektor\n4.İbadov Rakif Hüseyn oğlu-üzv,dosent\n5.Paşayev Nahid Cəlil oğlu-üzv, dosent\n6.Qasımov Rəşid Ataxan oğlu,üzv\n7.Mehdiyeva Aysel Sehran qızı-üzv, müəllim\n8.Cəfərova Nahidə İbrahim qızı,üzv, baş müəllim\n9.Ələsgərov Nadir Hüseyn oğlu,üzv, baş müəllim\n10.Paşayev Tofiq Novruz oğlu,üzv, dosent\n11.Şükürova İradə Atəş qızı,üzv\n12.Əhmədova Elazə Məmməd qız,üzv\n13.Əzizov Sənan Qərib oğlu,üzv, dosent\n14.Əmənov Qalib Alışirin oğlu,üzv, müəllim\n15.Mirzəyev Elman Savad oğlu , üzv, dosent\n16.Tacibzadə Aytac Zikrulla qızı,üzv\n17.Talıbzadə Aysel Cahangir qızı,üzv\nLənkəran Dövlət Universiteti və Lənkəran Dövlət Universiteti Həmkarlar İttifaqı arasında bağlanmış müqaviləyə əsasən tərəflərin öhdəlikləri aşağıdakılardır:\n1. Azərbaycan Respublikasının təhsil sistemində islahatların həyata keçirilməsi və sosial iqtisadi vəziyyətin daha da gücləndirilməsi məqsədilə təhsilin keyfiyyətinin artırılması, təhsil müəssisələrinin fəaliyyətinin genişləndirilməsi, müasirləşdirilməsi üçün üstünlük verilən istiqamətlərin inkişafını təmin etmək;\n2. Təhsil sahəsinin inkişafı məqsədilə dövlət proqramlarının yerinə yetirilməsi, təhsil işçilərinin, təhsilalanların əmək, sosial, iqtisadi hüquqlarının müdafiəsi, təhsil müəssisələrinin normativ–hüquqi bazasının təkmilləşdirilməsi və sosial əhəmiyyətli məsələlər üzrə danışıqlar aparılmasında əməkdaşlıq etmək;\n3. İşəgötürənlə işçilər arasında əmək münasibətlərinin tənzimlənməsi məqsədilə təhsil müəssisələrində müəssisədaxili intizam qaydalarının tərtib edilməsini təmin etmək;\n4. Gənclər siyasəti sahəsində «Azərbaycan gəncliyi 2015-2025 illərdə» Dövlət Proqramının yerinə yetirilməsi, gənclərin məşğulluğunun təmin edilməsi, onların kənd yerində çalışmasını həvəsləndirən imtiyazlar sisteminin təkmilləşdirilməsi, əmək şəraitinin yaxşılaşdırılması, həyat səviyyəsinin yüksəldilməsi, təhsilalanların, gənc işçilərin sosial müdafiəsinin gücləndirilməsi istiqamətində birgə iş aparmaq.\n5. Təhsil işçilərinin səhhəti, ailə vəziyyəti və digər səbəblərlə əlaqədar qanunvericilikdə müəyyən edilmiş ödənişsiz məzuniyyətin müvafiq həmkarlar ittifaqı komitəsinin rəyi əsasında verilməsini təmin etmək;\n6. Əmək qabiliyyətini tam və ya qismən itirmiş işçiyə qanunvericilikdə nəzərdə tutulmuş qaydada müavinətin ödənilməsini təmin etmək;\n7. İşəgötürənlər və işçilər tərəfindən əməyin mühafizəsi ilə əlaqədar qanunvericiliyə, texniki təhlükəsizlik qaydalarına əməl olunmasına, əməyin mühafizəsi və iş şəraitinin yaxşılaşdırılmasına nəzarətin həyata keçirilməsində iştirak etmək;\n8.Ölkədə aparılan gənclər siyasətinə dəstək olaraq mədəni-kütləvi və idman işlərində birgə tədbirlərin keçirilməsi\n9.İstedadlı gənclərin üzə çıxarılması istiqamətində birgə işləri davam etdirmək.\n10.Qabaqcıl pedaqoji işçilərin yubileylərini qeyd etmək\n11.İşçilər və tələbə-gənclər arasında milli və dövlət bayramlarının, mədəni-kütləvi tədbirlərin təşkili, qabaqcıl pedaqoji işçilərin yubiley günlərinin keçirilməsini təmin etmək;\n12.İşçilər və tələbələrin asudə vaxtlarının maraqlı və səmərəli keçirilməsini təşkil etmək\n13.İttifaq üzvləri olan aztəminatlı işçilərə,tələbələrə maddi yardımların verilməsi\n14. İşçilərin illik məcburi profilaktik tibbi müayinəsinin keçirilməsinə və tələbə poliklinikalarının fəaliyyəti üçün normal şəraitin yaradılmasına nəzarət etmək;\n15.İctima işlərdə və təhsildə fərqlənən Həmkarlar İttifaqı üzvlərinin mükafatlandırılması.\n16. Tədris ili ərzində işçinin müalicəyə ehtiyacı olduğu zaman ona lazımi köməklik göstərmək, o cümlədən tədris prosesinin pozulmaması şərtilə sanatoriya – kurort müalicəsinə göndərmək.\nLənkəran Dövlət Univeristeti Həmkarlar İttifaqı Komitəsi illik iş və tədbirlər planına əsasən Universitetin ictimai həyatında fəal iştirak edir.\nBelə ki, 2019-cu il ərzində aşağıda qeyd edilən tədbirlər keçirilmişdir:\n“20 yanvar” şəhidlərinin anılması\n02 fevral Gənclər günü münasibəti ilə tədbir\n26 fevral “Xocalı” soyqırımı ilə əlaqədar tədbir\n20-21 mart Novruz bayramının keçirilməsi\n28 may Azərbaycan Demokratik Respublikasının qurulması\n15 iyun milli qurtuluş günü ilə keçirilmiş tədbir\n26 iyun Silahlı qüvvələr günü ilə əlaqədar keçirilmiş tədbir\nDərs ilinin yekunu ilə əlaqədar kollektiv gəzinti\n“Məzun-2019” qanunun qeyd edilməsi\n“Bilik günü” münasibəti tədbir\n“Müəllim günü” münasibəti ilə tədbir\n18 oktyabr Dövlət müstəqilliyi ilə əlaqədar tədbir\nMini futbol üzrə yarışın keçirilməsi\nQızlar arasında voleybol yarışının keçirilməsi\nNoyabr ayında keçiriləcək tədbirlər\n“Bayraq” günü münasibəti ilə tədbir\nDekabr ayında keçiriləcək tədbirlər\nUlu Öndər Heydər Əliyevin anım günü ilə əlaqədar silsilə tədbirlər\n31 dekabr dünya azərbaycanlılarının Həmrəylik günü və yeni il bayramı münasibəti ilə tədbirin keçirilməsi\nHəmkarlar İttifaqı Komitəsinin adlı təqaüdü\nKollektiv teatra baxışın təşkili\nMüharibədə iştirak etmiş həmkarlarımızın ailələri ilə görüş


August 2021 - Muhasibat.Az\nMərkəzləşdirilmiş mühasibatlıq nədir və nə ilə məşğuldur? (II hissə)\nMərkəzləşdirilmiş mühasibatlıq nədir? (II hissə) I hissəyə nəzər yetirin Regionlarda və şəhərlərdə dövlət strukturlarında, büdcə təşkilatlarında – hakimiyyətin bütün səviyyələrində mərkəzləşdirilmiş mühasibatlıqlar yaradılır. Onlar necə işləyirlər və xidmətin ümumi kommersiya mərkəzləri ilə nə qədər oxşardırlar? Səlahiyyətlərin mərkəzləşdirilmiş mühasibat uçotuna verilməsi … Read More\nmuhasibatliq, Mərkəzləşdirilmiş mühasibatlıq\nDividenddən ödəmə mənbəyində vergi tutulması\nDividend – şirkət sahibi və ya sahibləri üçün şirkətin qazandığı vəsaitləri almaq üçün yeganə qanuni yoldur. Lakin dividendlərin xərclənməsində və vergiyə cəlb olunmasında müəyyən uyğunsuzluqlar da müşahidə olunmaqdadır. Maliyyə mütəxəssisi Vüqar Mirheydərov dividenddən ödəmə mənbəyində vergi tutulması məsələlərini izah edir. … Read More\nƏvəzsiz köçürmələr olduğu halda ƏDV-nin kompensasiya edilməsi\nDövlət Vergi Xidmətindən bildirilir ki, Azərbaycan Respublikasının tərəfdar çıxdığı beynəlxalq müqaviləyə uyğun olaraq beynəlxalq təşkilatın, yaxud xarici hüquqi və ya fiziki şəxsin əvəzsiz köçürmələri ilə ödənilmiş malları alan və yaxud işlərin və ya xidmətlərin nəticələrini həmin əsaslarla əldə edən şəxs … Read More\nDövlət Vergi Xidməti, ƏDV, Əvəzsiz köçürmələr\n3 milyondan artıq yükləmə sayı olan, ölkənin ən məşhur mobil tətbiqi Birbank artıq ilk rəqəmsal bank kimi fəaliyyətini davam etdirəcək. Daha geniş bank xidmətlərinə malik və funksionallığına görə bir sıra üstünlükləri ilə seçilən Birbank-ın həm loqosu, həm də www.birbank.az saytı … Read More\nBirBank, Kapital Bank, Rəqəmsal bank\nLatınca “capitale” sözündən təşəkkül tapıb, “kapital, əmlak”, “müəyyən bir biznesin aparılması üçün istifadə olunan sərvət” deməkdir. Müstəqil bir termin kimi kapital müasir mühasibat uçotunda istifadə olunmur. Lakin, təhlil etmək üçün aşağıdakı terminlərdən istifadə edirik: Şəxsi kapital – şirkətin aktivlərinin dəyəri … Read More\nMüddətlərin müəyyən edilməsi\nVergi öhdəliyinin ən mühüm elementlərindən biri də müddətlərin müəyyən edilməsidir. Mövzunu iqtisadçı ekspert Anar Bayramov şərh edir. Vergi Məcəlləsinin 68.1-ci maddəsinə əsasən, Məcəllədə müəyyən edilən hər hansı müddətin axımı onun hesablanmasını şərtləndirən hüquqi hərəkətin və ya faktiki hadisənin həyata keçirildiyi … Read More\nvergi məcəlləsi, Vergi öhdəliyi\nİqtisadiyyat Nazirliyi yanında Dövlət Vergi Xidməti vergi ödəyicilərinin məmnunluğunun təmin edilməsi məqsədilə bəyannamə (hesabat) formalarının təkmilləşdirilməsi və sadələşdirilməsi prosesini davam etdirir. Bəyannamə formalarının təkmilləşdirilməsi, vergi ödəyiciləri üçün daha rahat və səmərəli bir formaya gətirilməsi məqsədilə Dövlət Vergi Xidmətində yaradılmış müvafiq … Read More\nDövlət Vergi Xidməti, ÖMV, Vergi bəyannamələri\nAudit, Audit xidməti, mühasibat, mühasibat uçotu, mühasibat xidməti, Sadələşdirilmiş vergi, vergi, Vergi bəyannaməsi, ƏDV, Əlavə dəyər vergisi\nMühasibat uçotu ilə vergi uçotu arasındakı əsas fərq onların tənzimləməsi sistemindədir. Mövzunu maliyyə üzrə ekspert Ramin Ramazanov izah edir. Mühasibat uçotu “Mühasibat uçotu haqqında” Qanunla, eləcə də digər qanunvericilik sənədləri və standarlarla tənzimlənir. Vergi uçotu isə Vergi Məcəlləsi və digər … Read More